8 Tips untuk Mama Papa Yang Sambut Raya Dengan Anak Kecil

Alhamdulillah, tinggal beberapa hari sahaja lagi umat Islam seluruh dunia bakal menyambut kedatangan Syawal. Dalam masa yang sama, berat pula rasa hati memikirkan Ramadan juga bakal berakhir. Nikmat Ramadan itu sangat berbeza dengan bulan-bulan yang lain.
Untuk Mama Papa yang bakal menyambut raya bersama anak kecil Syawal ini, mesti anda rasa sangat gembira dan teruja bukan? Kelahiran ahli keluarga baru menambahkan keceriaan dan mengeratkan hubungan satu sama lain. Dengan keadaan persekitaran yang tidak bersih, penyakit berjangkit dan sebagainya, ikuti tips dibawah oleh Dr Azlindarita Aisyah yang dikongsikan di laman Facebook Medical Mythbusters Malaysia.

#1 Bayi dibawah umur 2 bulan.
Jika ada bayi baru lahir, terutamanya kurang dari 2 bulan, imunisasi bayi anda belum lengkap lagi. Sebaiknya tidak perlu ke tempat yang ramai orang berkumpul bagi mengurangkan risiko jangkitan kuman. Kita tidak tahu siapa yang sudah divaksin, siapa yang tidak divaksin, siapa yang sedang sakit dan sebagainya.
Faham, raya setahun sekali. Tetapi bayi anda juga kecil sekali seumur hidup sahaja. In shaa Allah tahun depan kita boleh raya sepuas hati ya?
#2 Tetamu elakkan daripada mendukung bayi.
Jika tetamu datang ke rumah, sebaiknya mereka tidak perlu mendukung bayi kecil anda. Pakaian dari luar belum tentu bersih. Mungkin sudah terkena asap kenderaan dan sebagainya.
Sebaiknya biar si ibu sahaja yang mendukung bayi. Anggap sahaja bayi itu permata berharga di dalam kaca display ya.
#3 “Sila cuci tangan jika anda sayang saya.”
Ibu ayah boleh sediakan hand sanitiser untuk para tetamu, letakkan di sebelah katil bayi. Untuk lebih comel, letakkan tanda “Sila cuci tangan anda jika anda sayang saya, ” dengan satu smiley face.
Kita tak tahu tangan pengunjung sudah menyentuh dan bersalaman berapa ramai orang lain, sebelum mereka mahu menyentuh pipi comel bayi kita yang masih merah ini, kan?
#4 Tetamu yang tak sihat, tolong jaga jarak anda dengan bayi.
Para tetamu juga, mesti mengambil tanggungjawab jika ada batuk, selsema sama ada diri sendiri mahu pun anak-anak, jauhkan diri dari bayi kecil pada jarak sekurang-kurangnya 5 meter. Paling baik, jangan masuk langsung ke dalam bilik yang ada bayi kecil.
Iyalah takut terbatuk di wajah bayi itu, terkena jangkitan, kasihan bayi itu.
Batuk biasa pada kita, jika terkena pada bayi pramatang, boleh menyebabkan jangkitan paru-paru yang serius hingga perlu alat bantuan pernafasan di ICU!
#5 Elakkan cium bayi baru lahir.
Para tetamu, elakkanlah mencium bayi baru lahir pada wajah mereka, terutamanya jika anda ada batuk dan selsema. Ini bagi mengelakkan jangkitan kuman.
Jika geram sangat dengan kecomelan bayi itu, boleh saja pegang sedikit di tangan atau badan bayi, dan doakan bayi itu mengikut sunnah Rasulullah SAW:
وَإِنِّي أُعِيْذُهَا بِكَ وَذُرِّيَتَهَا مِنَ الشَّيْطَانِ الرَّجِيْمِ
“Dan aku meminta perlindungan untuknya kepada-Mu dan juga untuk anak keturunannya dari syaitan yang terkutuk,”. Hadith Riwayat Al-Bukhari (3/110 –As-Sindi) dan Muslim (15/128 Nawawi). Doa ini adalah dari Surah Ali Imran ayat 36.
#6 Vaksin anak mengikut jadual.
Pastikan anak-anak kita divaksinkan mengikut jadual imunisasi Kementerian Kesihatan Malaysia, bagi memastikan mereka mendapat perlindungan yang secukupnya dari jangkitan kuman yang merbahaya seperti batuk kokol, demam campak, rubella dan sebagainya.
Pencegahan adalah lebih baik dari merawat.
#7 Usah hiraukan kata-kata orang lain.
Para ibu yang tersayang, usah bimbang digelar paranoid kerana mahu melindungi bayi kita, ya. Mungkin ibu bimbang ada suara yang berkata “Macam dia seorang yang ada bayi!”, tapi memanglah kita seorang sahaja yang ada bayi kita kan!
#8 Penyusuan ibu amat penting.
Teruskan penyusuan susu ibu untuk memberikan imuniti pasif kepada permata hati kita, di samping mengambil langkah-langkah penjagaan di atas demi keselamatan dan kesihatan anak-anak kita in shaa Allah.
Pesan Dr Azlinda lagi,
“Walaupun di musim perayaan, jika anak-anak ada sebarang simptom tidak sihat seperti demam yang berpanjangan, sesak nafas, batuk yang berlarutan dan sebagainya, segeralah bertemu dengan doktor untuk mendapatkan rawatan di klinik dan hospital berdekatan. Semoga Allah melindungi keluarga kita sentiasa in shaa Allah, amin. “ Dr Azlindarita Aisyah Mohd Abdullah

Pesan Mama Siti
Kepada para tetamu, harap anda faham dengan tindakan ibu-ibu pada hari raya nanti. Tak dinafikan, dengan keadaan persekitaran sekarang yang kurang bersih, bayi-bayi kecil lebih mudah terdedah kepada penyakit. Itu tak termasuk ibu bapa yang masih berdegil untuk tidak memberi vaksin pada anak-anak! Untuk mengelakkan salah faham, Mama boleh jelaskan dengan baik pada tetamu tentang perkara yang menjadi kerisauan Mama. Pasti mereka akan faham permintaan Mama itu.


Sambut Raya Pertama Kali Dengan Bayi, Ini Tips Elak Penyakit Berjangkit

Buat mama papa yang baru menimang cahaya mata pasti teruja nak sambut raya kali ini. Awal-awal lagi mama dah cari baju anak. Yang penting kenalah sedondon dengan mama dan papa. Seronok beraya tu dah pasti tapi nak beraya dengan si kecil ni ada risikonya. Almaklumlah bayi lagi antibodi masih tak kuat. Senang berjangkit pelbagai penyakit. Apatah lagi kalau ramai yang geram dan gomol si bayi.
Semoga perkongsian ini dapat bantu mama untuk lebih berhati-hati dan elakkan bayi daripada penyakit berjangkit.
Tips menyambut Hari Raya bagi ibu ayah bersama bayi kecil

Alhamdulillah
lebaran bakal menjelma.

Bagi
ibu bapa yang baru menimang cahaya mata, pasti perasaan teruja nak
bergambar raya dengan si kecil, ada pertambahan ahli keluarga baru,
bercampur baur dengan perasaan berdebar kan?
 Apatah lagi sekarang semakin banyak kes penyakit berjangkit seperti demam campak, diphtheria, dan sebagainya akibat ramai orang tidak memvaksinkan anak-anak kerana terpengaruh dengan golongan anti vaksin.
Bayi yang belum mendapat imunisasi yang lengkap, terutamanya bayi pramatang, amat terdedah kepada jangkitan kuman, dan jika jatuh sakit, amat mudah mendapat komplikasi seperti radang paru-paru, jangkitan selaput otak iaitu meningitis, malah keadaan mata mereka boleh menjadi teruk iaitu retinopathy of prematurity semakin merosot.
Saya ingin kongsikan sedikit tips bagi ibu ayah yang ada bayi baru lahir, dan juga orang ramai menjelang hari raya ini.

1)
Jika ada bayi baru lahir, terutamanya kurang dari 2 bulan, imunisasi
bayi anda belum lengkap lagi.
Sebaiknya tidak perlu ke tempat yang ramai orang berkumpul bagi mengurangkan risiko jangkitan kuman. Kita tidak tahu siapa yang sudah divaksin, siapa yang tidak divaksin, siapa yang sedang sakit dan sebagainya
Faham, raya setahun sekali. Tetapi bayi anda juga kecil sekali seumur hidup sahaja. In shaa Allah tahun depan kita boleh raya sepuas hati ya?

2)
Jika tetamu datang ke rumah, sebaiknya mereka tidak perlu mendukung
bayi kecil anda. Pakaian dari luar belum tentu bersih. Mungkin sudah
terkena asap kenderaan dan sebagainya.

Sebaiknya
biar si ibu sahaja yang mendukung bayi. Anggap sahaja bayi itu
permata berharga di dalam kaca display ya.

3)
Ibu ayah boleh sediakan hand sanitiser untuk para tetamu, letakkan di
sebelah katil bayi. Untuk lebih comel, letakkan tanda “Sila cuci
tangan anda jika anda sayang saya ” dengan satu smiley face.
Kita tak tahu tangan pengunjung sudah menyentuh dan bersalaman berapa ramai orang lain, sebelum mereka mahu menyentuh pipi comel bayi kita yang masih merah ini, kan?

4)
Para tetamu juga, mesti mengambil tanggungjawab jika ada batuk,
selsema sama ada diri sendiri mahu pun anak-anak, jauhkan diri dari
bayi kecil pada jarak sekurang-kurangnya 5 meter. Paling baik, jangan
masuk langsung ke dalam bilik yang ada bayi kecil.

Iyalah
takut terbatuk di wajah bayi itu, terkena jangkitan, kasihan bayi
itu.

Batuk
biasa pada kita, jika terkena pada bayi pramatang, boleh menyebabkan
jangkitan paru-paru yang serius hingga perlu alat bantuan pernafasan
di ICU!

5)
Para tetamu, elakkanlah mencium bayi baru lahir pada wajah mereka,
terutamanya jika anda ada batuk dan selsema. Ini bagi mengelakkan
jangkitan kuman.

Jika
geram sangat dengan kecomelan bayi itu, boleh saja pegang sedikit di
tangan atau badan bayi, dan doakan bayi itu mengikut sunnah
Rasulullah SAW:
 وَإِنِّي أُعِيْذُهَا بِكَ وَذُرِّيَتَهَا مِنَ الشَّيْطَانِ الرَّجِيْمِ

“Dan
aku meminta perlindungan untuknya kepada-Mu dan juga untuk anak
keturunannya dari syaitan yang terkutuk”

Hadith
Riwayat Al-Bukhari (3/110 –As-Sindi) dan Muslim (15/128 Nawawi)
 Lebih selamat, pahala pun dapat, kan 🙂 Doa ini adalah dari Surah Ali Imran ayat 36.

6)
Pastikan anak-anak kita divaksinkan mengikut jadual imunisasi
Kementerian Kesihatan Malaysia, bagi memastikan mereka mendapat
perlindungan yang secukupnya dari jangkitan kuman yang merbahaya
seperti batuk kokol, demam campak, rubella dan sebagainya.

Pencegahan
adalah lebih baik dari merawat.

7)
Para ibu yang tersayang, usah bimbang digelar paranoid kerana mahu
melindungi bayi kita, ya.

Mungkin
ibu bimbang ada suara yang berkata “macam dia seorang yang ada
bayi!”, tapi memanglah kita seorang sahaja yang ada bayi kita
kan!

In
shaa Allah kita hanya mahu yang terbaik untuk bayi kita.
 Teruskan penyusuan susu ibu untuk memberikan imuniti pasif kepada permata hati kita, di samping mengambil langkah-langkah penjagaan di atas demi keselamatan dan kesihatan anak-anak kita in shaa Allah.

Walaupun
di musim perayaan, jika anak-anak ada sebarang simptom tidak sihat
seperti demam yang berpanjangan, sesak nafas, batuk yang berlarutan
dan sebagainya, segeralah bertemu dengan doktor untuk mendapatkan
rawatan di klinik dan hospital berdekatan.

Semoga
Allah melindungi keluarga kita sentiasa in shaa Allah, amin.

Dr Azlindarita
Aisyah Mohd Abdullah
Pakar
Mata,
Ibu kepada 3 anak pramatang.
 #draisyahafiz #sembangsembangOftalmologi #MedicalMythbustersMalaysia
 Sumber : Azlindarita Aisyah Mohd Abdullah
BACA JUGA 9 TIP PENTING MERAWAT ANAK DEMAM KETIKA HARI RAYA

Pesan
Mama Siti
Macam Mama Siti pernah cakap dalam post sebelum ni. Pedulikan je apa orang nak cakap kita kedekut anak atau apa. Yang penting anak kita bebas dari sebarang penyakit. Bila anak sakit nanti kita yang hadap bukan yang tukang gomol tu. Jadi lindungilah si comel mama sebaiknya ya!


Tahun Ni Giliran Beraya di Rumah Mertua? Pastikan Jaga Adab-adab Ini

Tahun lepas dah beraya di keluarga belah mama jadi nampaknya tahun ni beraya di rumah mertua pula lah ye? Bagi yang dah biasa pasti dah tahu apa yang perlu dilakukan. Bagi yang baru pertama kali nak beraya di rumah mertua pula pasti rasa teruja dan juga risau kan? Pelbagai pertanyaan yang bermain dalam fikiran. Almaklumlah dah biasa beraya di rumah keluarga sendiri kali ini nak beraya kat tempat baru ni lain pula suasananya.
 Apa kena buat ek?
 Macam mana penerimaan sanak saudara belah suami nanti?
 Mak dia okay tak kalau aku tak pandai masak?
Relaks. Jom kita tengok adab beraya di rumah mertua yang dikongsikan oleh Akhtar Syamir ini!

Adab Beraya di Rumah Mertua.
Setiap tahun, pasti banyak keluarga yang akan beraya di kampung. Sama ada di kampung suami atau isteri, sudah semestinya salah seorang akan menjadi menantu.
Perkara ini nampak mudah. Takkan beraya pun nak kena ada garis panduan? Untuk orang yang biasa, betul. Tak perlu baca pun mereka sudah pandai bawa diri di rumah mertua apabila beraya di sana.
Tetapi, penulisan ini saya tujukan kepada kita semua yang masih keliru bagaimana nak bawa diri atau mainkan peranan di rumah mertua pada musim perayaan.
Penulisan ini ditujukan untuk pihak suami dan pihak isteri. Ya, jangan kita ingat suami sahaja yang perlu ilmu ini, ramai juga para isteri yang masih terlepas pandang tanggungjawab mereka semasa di rumah mertua.

Adab
Semasa Beraya di Rumah Mertua.
 1. Bantu mertua di dapur.
Nampak seperti mudah, tapi ramai yang tak endahkan. Ramai yang mengelat. Tak kurang juga yang duduk berkurung dalam bilik. Ada juga yang buat-buat sibuk jaga anak walaupun anak tu dah besar dan tak perlu penjagaan 24 jam pun.
Yang mana tak begitu pandai masak, jangan jadikan tu sebagai alasan. Proses memasak tu bukan hanya campak benda dalam kuali je. Penyediaan bahan-bahan masakan tu pun penting.
Potong bawang, blender cili, potong ayam, daging, basuh pinggan, siapkan tempat makan, tolong kacau lauk dan macam-macam lagi boleh dibuat untuk membantu. Pokok pangkalnya nak dengan tak nak je.
Jadikan diri tu berguna. Percayalah yang banyak mata memerhati setiap gerak geri anda. Nanti tak pasal-pasal jadi bahan umpatan.
 2. Mengemas.
Perkara paling utama ialah mengemas tempat tidur selepas bangkit dari tidur. Di kampung, selalunya akan ramai tidur di ruang tamu. Jadi, selepas bangun tidur tu, kemaslah tempat tidur korang sekeluarga. Takkan nak tunggu Tuan Rumah kemaskan kot? Tak manis la macam tu. Nampak rumah bersepah, tolong la kemas sekali, atau tolong sapu ke. Kita balik kampung ni umpama kita menumpang rumah orang. Orang berbudi, kita berbahasa la. Tak gitu?
 3. Tolong jagakan anak.
Para suami, bila isteri sedang membantu mertua atau ipar mereka di dapur, tolong la jagakan anak tu. Jangan la sibuk sangat dengan urusan lain sehingga mengganggu isteri. Bagi ruang untuk dia jalankan peranan dia.
Memang la ada ketika perlu panggil mamanya untuk menyusu, tapi kalau bab salinkan pampers dan basuh kencing dan berak anak tu, rasanya sepatutnya takde masalah kot kalau nak buat sendiri?
 4. Tolong bawa keperluan asas sendiri.
Berus gigi, ubat gigi, sabun, syampu, pencukur dan lain-lain tu tolong bawa sendiri punya. Takkan la nak habiskan semua yang tuan rumah punya? Kalau satu keluarga tak mengapalah. Tapi kalau dah yang baliknya 4-5 keluarga? Botak kepala mertua nak topup tu semua.
Benda yang selalu orang tak terfikir nak bawa ialah extension plug. Benda ni sangat-sangat penting. Nak pulak kalau satu keluarga tu ada 4-5 telefon. Sebut pasal telefon, charger pun bawa la sekali. Orang lain nak cas telefon diorang sendiri. Kan dah menyusahkan je kalau asyik nak pinjam charger orang lain?
 5. Bermesralah dengan mertua dan ipar.
Masa inilah masa yang patut kita manfaatkan untuk merapatkan silaturrahim. Bukan selalu jumpa pun. Tanyalah khabar, berboraklah, cerita la pasal apa pun. Asalkan jangan terlebih-lebih cerita pasal politik. Memang akan menjadi satu perkara yang teramat bosan. Walaupun satu keluarga tu sokong satu pihak sahaja, tapi pasti akan penuh dengan kecaman dan lain-lain sedangkan masa itu sepatutnya digunakan untuk cerita pasal keluarga, bukannya ahli politik itu ini.
 6. Tinggalkan kerja di rumah.
Kepada yang kaki bisnes tu, tinggalkanlah kerja di rumah. Jangan datang rumah mertua, asyik sibuk dengan kerja. Memanjang bergayut, telefon orang itu, orang ini. Cakap pulak kuat-kuat. Semabang kencang semacam. Orang lain pulak yang jadi tak selesa dengan kita.
 7. Berhenti membanding-banding.
Tolong la, berhentilah membanding-banding sesama keluarga. Nak muntah rasanya dengar anak orang tu degree sini, anak orang ni diploma sana, anak orang ni Doktor sini, anak orang tu Peguam kat sana.
Stop it ! Berhenti riak, berhenti berbangga-bangga, menunjuk-nunjuk dan berlagak. Tak semua orang mampu, tak semua orang ditakdirkan berjaya dan tak semestinya kita perlu menilai orang dari segi tahap pembelajaran, pekerjaan dan duit semata-mata. Hargailah orang di hadapan kita tu sebagai saudara kita. Susah sangat ke?
 6. Tinggalkan kerja di rumah.
Kepada yang kaki bisnes tu, tinggalkanlah kerja di rumah. Jangan datang rumah mertua, asyik sibuk dengan kerja. Memanjang bergayut, telefon orang itu, orang ini. Cakap pulak kuat-kuat. Semabang kencang semacam. Orang lain pulak yang jadi tak selesa dengan kita.
 7. Berhenti membanding-banding.
Tolong la, berhentilah membanding-banding sesama keluarga. Nak muntah rasanya dengar anak orang tu degree sini, anak orang ni diploma sana, anak orang ni Doktor sini, anak orang tu Peguam kat sana.
Stop it ! Berhenti riak, berhenti berbangga-bangga, menunjuk-nunjuk dan berlagak. Tak semua orang mampu, tak semua orang ditakdirkan berjaya dan tak semestinya kita perlu menilai orang dari segi tahap pembelajaran, pekerjaan dan duit semata-mata. Hargailah orang di hadapan kita tu sebagai saudara kita. Susah sangat ke?
 8. Tolong jaga aurat.
Aurat sendiri wajib jaga. Wajib bertudung dan pakai baju lengan panjang. Tak boleh la pakai baju lengan pendek je. Lengan tu aurat jugak. Banyak sangat mata bukan mahram yang nampak.
Bapa dan mak saudara sebelah pasangan bukan mahram ye. Tak perlu salam cium tangan. Sepupu bukan mahram, tak perlu laga-laga pipi la. Buat dosa je. Orang tua yang berlainan jantina pun bukan mahram kecuali mak, bapa saudara atau nenek dan datuk sendiri. Mertua tu sendiri memang mahram. Rasanya tak perlu bagitau.
Cara nak elak mudah je, senyum dan letak tangan kat dada. Yang penting tu senyum, supaya orang tu tahu yang anda hormat dia cuma anda tak boleh salam je.
Satu lagi benda yang sangat-sangat penting tapi orang tak endahkan atau pandang ringan. Aurat anak kecil. Terlalu ramai orang yang salin pampers anak depan orang lain. Walaupun baby, itu tidak memberi lesen untuk anda pamerkan kemaluan anak kepada orang lain. Lagipun, kita di zaman yang tenat sekarang, banyak kes pedofilia yang bernafsu terhadap budak kecil. Bayangkanlah, anda jamu nafsu dia dengan anak sendiri macam tu je.
Situasi mandi juga perlu diambil perhatian. Jangan la pergi berkemban depan ipar duai, mertua, sanak saudara. Perempuan satu hal, lelaki pun sama. Selamba pakai seluar pendek, nampak pusat depan isteri abang atau adik. Tutup la sikit. Anak-anak lepas mandi pun, janganlah dibiarkan mereka berbogel dari bilik air sampai ke bilik. Memang tak patut macam tu.
 9. Membuli mertua.
Ada yang dah hantar anak awal-awal kerana cuti raya kali ini didahulukan dengan cuti sekolah. Kononnya untuk bagi anak bergembira main dengan sepupu-sepapat. Lepas hantar anak, mak ayahnya pun balik. Tinggalkan anak dengan baju seluar je. Yang lain tak peduli pun. Anak nanti nak makan ape, anak nanti nak mandi, nak berak. Semua siapa yang nak buat? Dah sah-sah la mertua yang kena buatkan semua. Ingat mertua dah takde keje lain nak basuh berak cucu je setiap hari? Fikirlah sikit. Mertua pun kebanyakannya dah tua. Bukan tugas diorang nak jaga anak kita.
Anak tu pulak kalau yang dah besar darjah 1 ke atas kira ok la jugak, reti mandi berak sendiri. Ini dengan anak umur 3 – 4 tahun pun ditinggalkan macam tu je. Dah jadi keje mertua nak masakkan anak-anak yang tak puasa ni, bagi makan pagi, tengahari, malam. Bagus sangat jadikan mertua sebagai orang gaji. Kalau bayar gaji betul pun belum tentu diorang larat nak buat. Memang pentingkan diri betul. Fikir sikit, kita nak seronok berjalan pergi beli belah baju raya, anak ditinggalkan macam tu je.
 10. Jangan memalukan pasangan.
Manusia tak lepas dari perbalahan atau salah faham. Bila terjadinya kat rumah mertua, tolong la simpan masalah tu. Jangan ditunjuk depan orang ramai. Kalau malam tadi bergaduh dengan suami kat dalam bilik, jangan esoknya dok hempas itu ini depan suami. Kalau tadinya bergaduh dengan isteri, janganlah marah dia tengking dia depan mak ayah atau adik beradik dia. Jagalah air muka pasangan. Diorang mesti malu kalau dibuat begitu.
Bila bersama dengan keluarga lain, amat penting untuk jaga air muka atau aib keluarga dan pasangan. Jangan sekali-kali buat hal dalam rumah orang. Itu tandanya anda tak hormat kat pasangan dan tak hormat kat mertua yang juga tuan rumah.
 11. Jaga harta benda mertua.
Tolong awasi anak-anak anda. Janganlah merosakkan harta benda mertua. Memang kalau terjadi apa-apa mereka akan cakap, “tidak apa” atau “biasalah budak-budak”, tapi siapa yang tak marah kalau barang berharga kita orang rosakkan?
Lepas tu, nak guna atau nak pakai apa-apa milik mertua tolong la minta kebenaran dulu. Jangan gatal tangan guna set pinggan Corell atau set Tupperware mertua dengan selamba je. Kita tak tahu benda tu dibeli untuk pakai je atau perhiasan dan koleksi. Jadi, jangan memandai-mandai sebelum meminta kebenaran.
 12. Basuh, sidai dan lipat baju sendiri.
Yang mana balik beberapa hari tu dah tentu ada yang basuh baju sendiri. Jangan la dilonggok je mengharapkan mertua yang basuhkan. Dah la orang tua tu tolong basuh, dia jugak yang kena sidai dan lipat. Kalau balik nak menyusahkan, baik jangan balik. Tak kesian langsung kat mertua.
Paling penting, bawa plastik untuk buang pampers anak. Jangan selamba je buang tepi toilet atau dalam tong sampah biasa. Bau tu menyengat, bila campur jumlah 5 6 orang budak, memang busuk. Bila dah penuh pulak, rajin-rajinkanlah diri buang. Kesian mertua nak kena buangkan pulak taik anak kita.
 13. Peka dengan barang dapur mertua.
Jangan balik tangan kosong. Bawa sekali barang dapur atau beli kat sana. Tolong bantu dan topupkan barang dapur tu. Bukan murah-murah bahan mentah sekarang. Bayangkan memasak untuk 5 keluarga, ayam je dah berapa ekor habis sekali masak tu. Kalau duduknya pun 3, 4 hari dah berapa banyak habis tu?
Konsepnya mudah je. Permudahkan urusan mereka, jangan menyusahkan. Tak semua orang mampu untuk tanggung makan minum 5 keluarga sekaligus. Mertua di kampung bukannya kerja gaji ribu-ribu. Ada yang menoreh lepas sahur lagi. Kita sedap-sedapnya perabihkan duit diorang.
Buka mata, tanya mertua atau tanya isteri apa yang tak cukup. Lepas tu pergi beli. Tak perlu tunggu sampai mertua sendiri terpaksa pergi sendiri.
 14. Jangan bangun lambat.
Kat kampung tu ramai orang. Melainkan ada bilik khas sendiri, kalau tidur kat ruang tamu tu, bangun la awal. Jangan dah pukul 10, dah terang- benderang, budak-budak dah berlari sana sini, orang pun dah mula menyapu rumah semua, masih lagi terbongkang kat tengah rumah tu. Karang dengan yang tidur tu sekali orang sapu, baru ada akal.
 15. Bonus. Khas untuk anak-anak mertua tu (ipar).
Jangan ambil kesempatan, bila ipar duai dah balik, jangan nak rasa macam tuan rumah sangat. Tak boleh la semua nak mengharapkan diorang je buat. Anda sebagai anak pun kena sama bantu dan list ini juga untuk anda baca dan amalkan.
 16. Adab melayan baby.
Bila berkumpul tu selalunya akan ada ipar atau biras yang baru melahirkan. Jadi, ada la baby comel yang ramai geram nak pegang, dukung, cium. Kena tahu yang baby ni antibodi dia tak kuat mana. Pakcik yang baru lepas merokok tu tak payah la nak pegang cium baby. Yang mak saudara pulak, kalau baru lepas potong ayam ke, sapu rumah ke, tak perlu la nak gomol baby orang. Habis semua kekotoran, bakteria tu kena kat baby. Bahaya.
Lepas tu, kalau anak tu baru umur 6, 10 tahun, tak perlu la bagi diorang pegang baby. Keselamatan baby tu sangat penting. Kalau jatuh sapa yang susah? Nak marah budak tu ke mak budak?
 17. Bil elektrik dan bil air.
Kipas on 24 jam. Aircond kalau ada pun on selalu. Tv jarang tutup. Lampu pun sentiasa banyak yang bukak. Belum masuk lampu lip lap lagi. Air pun banyak guna. Berbelas, berpuluh orang mandi setiap pagi.
Sebelum pulang tu, hulurlah sedikit buat bantu bayar bil elektrik dan air. Lega sikit hati mertua. Takde la mereka rasa terbeban dengan kehadiran kita sekeluarga.
Sebagai menantu ni, walaupun anda dah berkahwin dengan suami atau isteri, tak semestinya anda tak perlu lagi ambil hati mertua. Mertua ni sama sahaja dengan mak ayah kita, layan mereka dengan sebaiknya. Mereka yang melahirkan pasangan kita. Itu jasa yang kita takkan mampu balas sepenuhnya. Tapi kita boleh berusaha untuk meringankan beban mereka.
Semoga dengan penulisan ini dapat membuka mata kita semua. Janganlah terlepas pandang lagi.
 Sumber : Akhtar Syamir
BACA JUGA 9 TIP PENTING MERAWAT ANAK DEMAM KETIKA HARI RAYA

Pesan
Mama Siti
Ha…dah ready tak nak beraya kat rumah mertua? Jangan risau jangan takut. Pastikan adab-adab ni mama jaga insyaAllah mertua sayang hehe


Nada Suara Lembut Tapi Tegas Cara Hanis Zalikha Didik Yusuf.Terbaiklah!

Orang dulu-dulu kata kalau nak melentur buluh tu biarlah dari rebungnya. Macam tu cara Hanis dan Hairul didik Yusuf dengan adab sejak dari Yusuf kecil lagi. Tak perlu nak tinggi suara macam tarzan. Cukuplah dengan nada suara yang lembut tetapi ada ketegasan. Seperti dalam video terbaru Yusuf ini, ramai orang yang kagum dengan cara Hanis serta Hairul dalam menegur kesilapan Yusuf.
Video Yusuf Iskandar ditegur Hanis dan Hairul
Yusuf menangis
kena tegur dengan mummy dan daddy
Dalam video berkenaan, Yusuf mengalirkan air mata bila ditegur oleh Hanis kerana menyampuk cakap orang tua. Kita semua tahu menyampuk cakap orang apatah lagi yang lebih tua dari kita bukanlah amalan yang baik. Ye memang anak masih kecil tapi bukan bermakna kita sebagai ibu bapa harus membiarkan saja anak membuat salah tanpa perlu dibetulkan supaya ia tidak berulang lagi.
Menunjukkan
teladan yang baik
Sikap Hanis sebagai seorang mummy harus dicontohi kerana menunjukkan teladan yang baik dengan menegur dalam nada yang lembut. Hairul juga sempat beri amaran tegas tapi masih ada kelembutan. Ini sekali gus menunjukkan bahawa kekerasan atau meninggikan suara pada anak bukan cara yang tepat untuk mendidik anak.

Ramai orang memuji termasuklah rakan artis

5 Cara ‘Halus’
Yang Untuk Mama Tegur Anak
1.Tegur secara sembunyi
Budak walaupun masih
kecil dia juga ada perasaan malu bila dimarahi atau ditegur depan
orang
2.Tanya dan dengar dulu
Jangan hanya
fikirkan diri sendiri. Sebelum tegur anak kita tanya dan dengar dulu
penjelasannya. Kemudian baru kita tegur dengan nada lembut
3.Fokus kepada kesalahan tersebut
Kalau nak tegur mama
kena fokus pada kesalahan yang anak baru buat. Bukan ungkit kesalahan
yang lepas-lepas ye.
4.Eye contact
Bila tegur anak kena
eye contact dengan anak sebab itu cara efektif untuk buat anak beri
perhatian kepada kita.
5.Peluk anak dan puji kebaikannya
Selalunya bila dah tegur tu terus peluk anak. Bila mama peluk anak akan rasa disayangi walaupun dia dah buat kesalahan. Pujilah kebaikan yang mama selalu nampak pada anak mama dan puji juga bila dia dah betulkan kesilapannya. Pasti anak akan rasa lebih dihargai.
Sumber : theyusufiskandar
BACA JUGA : BAGAIMANA UNTUK DIDIK ANAK-ANAK ZAMAN MILENIAL DENGAN BERKESAN?
Pesan Mama Siti
Suka betul Mama Siti tengok cara Hanis ni tegur Yusuf. Lembut je tak ada pun nak jerit atau naikkan suara. Budak-budak ni kalau kita lagi marah dia lagi dia buat. Jadi sebagai ibu bapa memang tak dinafikan akan timbul rasa geram bila anak buat perangai tapi kena selalu ingat kekasaran bukanlah cara yang tepat untuk mendidik. Gunakan kelembutan tapi ada ketegasan. Terangkan apa salahnya, kenapa tak boleh buat macam supaya anak tahu mana yang betul mana yang salah. InsyaAllah anak akan mendengar kata.


Anak Mama Minat Kartun PJ Masks? Mama Papa Mesti Akan Lalui 5 Situasi Ini

“PJ Masks, PJ Masks, PJ Masks~~~”
Pasti terngiang-ngiang di telinga Mama dengan lagu tema kartun PJ Masks ini kan? Sekiranya Mama mempunyai anak kecil, pasti Mama faham bagaimana tiga watak utama, Catboy, Gekko, dan Owlette berjaya mempengaruhi mereka. Sekiranya anak Mama sangat gemarkan siri kartun PJ Masks, Mama dan Papa mesti lalui lima situasi di bawah ini bukan?

#1 Hafal setiap episod!
Biasalah anak-anak. Kalau dah suka satu kartun tu, mesti nak kita ulang dua tiga kali siri yang sama. Tengok banyak kali setiap hari pun tak bosan. Kita jelah yang rasa bosan. Bayangkan, baru 1 minit kartun PJ Masks bermula, anak dah boleh cerita apa yang bakal berlaku sampai habis episod tu!
#2 Nampak kucing, burung hantu dan cicak = PJ Masks!
Seperti nama watak mereka sendiri, Catboy adalah kucing, Gekko adalah Gecko atau cicak, dan Owlette pula adalah burung hantu. Anak-anak saya, kalau nampak salah satu daripada tiga binatang ini, terus nyanyi lagu PJ Masks. Nampak dari jauh pun dah gembira nyanyi lagu tema kartun berkenaan.
#3 Gunakan kuasa Super Gekko Muscles!
Sekarang nak mintak tolong anak-anak angkat barang atau kemas permainan mereka pun jadi lebih senang. Nak angkat barang atau melakukan sesuatu yang agak berat je mesti akan dengar ‘Super Gekko Muscles!’
#4 “Eh, Mama cakap apa?”
Sekiranya anak-anak Mama sangat berminat dengn watak Gekko, Mama mesti tahu satu kuasa Gekko yang sebenarnya agak menyakitkan hati – halimunan. Gekko kan boleh menyamar, jadi ada masa anak-anak tak mahu dengar cakap, mereka akan menggunakan ‘kuasa’ Gekko. Sabar je Mama.
#5 Waktu malam bukan waktu tidur.
Bila tiba waktu malam, waktu kita nak tidur, masa tu juga anak-anak nak beraksi. Nak menjalankan misi seperti PJ Masks katanya. Nak, Mama nak tidur ni…
Macam-macam kerenah anak-anak bukan? Ada kala rasa geram je, tapi merekalah yang menghiburkan hati kita. Untuk menggembirakan lagi hati anak-anak, jom bawa mereka berjumpa dengan watak-watak utama PJ Masks di Sunway Pyramid cuti sekolah ini!
Meet & Greet bersama PJ Masks di Sunway Pyramid Mall
Bermula 6 hingga 23 Jun, anak-anak boleh berjumpa, bermain dan merasai pengalaman seperti seorang superhero bersama Catboy, Gekko, dan Owlette!

Antara aktiviti menarik menanti anak-anak ialah:
Spot the NinjalinosMix & Match The PJ MasksSuperhero selfies
dan banyak lagi!
Pelbagai aktiviti menarik disediakan untuk meningkatkan kemahiran sosial anak-anak.
Anda dah bersedia?
Sebelum bawa anak-anak berjumpa PJ Masks, pastikan telefon pintar Huawei Mama mempunyai ruang memori yang cukup – satu, dua gambar tak pernah cukup!
Seperti Raya, sesi ‘Meet & Greet’ bersama PJ Masks juga pasti lebih meriah jika anak Mama bergaya dengan kostum PJ Masks yang boleh didapati di Toys R Us. Jangan lupa untuk membawa stoking untuk anak-anak agar mereka dapat bermain dengan gembira dan selamat di ‘play area’ yang disediakan.
Jadual waktu sesi Meet & Greet bersama PJ Masks.
Mama dan Papa juga boleh letak kereta di ruang kereta yang disediakan khas untuk mereka yang berkeluarga di aras B1. Lebih mudah untuk Mama dan Papa yang datang dengan anak kecil dan menggunakan stroller. Sekiranya terlupa untuk membawa stroller, Mama boleh pergi ke kaunter Concierge di aras G/LG2 untuk meminjam stroller yang disediakan pihak Sunway Pyramid.
Untuk kemudahan orang ramai, terutamanya ibu bapa, tandas kanak-kanak dan bilik bayi turut disediakan di aras G1, LG1, dan LG2.
Dalam pada itu, Mama juga boleh ke pelbagai F&B yang terdapat di Sunway Pyramid. Terdapat beberapa restoran yang menyediakan menu khas untuk kanak-kanak dan lebih istimewa, anak Mama boleh makan secara percuma!

Seminggu beraya, kini Mama boleh luangkan lebih masa bersama keluarga kecil Mama di Sunway Pyramid. Gembirakan hati mereka bersama PJ Masks bermula 6-23 Jun ini. Untuk maklumat lanjut, layari sunwaypyramid.com/pjmasks.
Facebook: @sunwaypyramid
Instagram: @sunway_pyramid
Sunway Apps: AppStore & PlayStore


Apa Yang Mama Harus Buat Bila Si Manja Sering Sakit Perut?

Biasanya, penyebab sakit perut tak begitu jelas. Ia boleh jadi sakit kerana masuk angin, salah makan atau terlambat makan. Namun perlu diketahui, tak semua rasa sakit itu berasal dari bahagian perut. Ia juga boleh terjadi di bahagian luar perut dan boleh jadi petanda penyakit serius seperti usus tersumbat.
Oleh sebab itu, penting untuk para ibu bapa mengenali gejala sakit perut ni agar ia boleh ditangani dengan tepat sebelum keadaan menjadi semakin parah.

Sakit perut bukan satu penyakit tetapi ia adalah petanda masalah kesihatan/penyakit yang lain.
Tahu Gejala Sakit Perut Umum
Setiap peringkat umur kanak-kanak menunjukkan gejala yang berbeza. Misalnya, bayi baru lahir hingga usia 3 bulan biasanya mengalami gejala seperti muntah.
Bagi bayi berusia 3 bulan-2 tahun pula, biasanya anak akan mengalami muntah, menjerit secara tiba-tiba serta menangis tanpa ada sebab yang dapat dijelaskan.
Untuk kanak-kanak yang berusia 2-5 tahun pula, mereka lazimnya dah boleh beritahu ibu bapa berkenaan sakit yang dihadapi tapi masih belum dapat ditafsirkan dengan tepat.
Kanak-kanak berusia 5 tahun dan ke atas pula dapat menjelaskan dengan baik sifat dan tempat yang dirasakan sakit.
Rawatan Untuk Sakit Perut
Jika tahap kesakitan yang serius sehingga menyebabkan kanak-kanak yang mengalaminya berguling kesakitan atau menangis dengan kuat setiap kali ianya datang, pastinya kemungkinan masalah penyakit yang serius adalah lebih tinggi.
Bayi sering mengalami gastroenteritis atau cirit-birit, namun amat penting juga untuk memerhatikan kelainan pada bahagian badan yang lain. Kepada anak berusia 4-6 tahun, sakit perut boleh jadi disebabkan oleh apendiks, radang paru, sembelit dan trauma. Sementara, anak berusia 7 tahun ke atas biasanya mengalami apendisitis, trauma, sembelit dan radang usus.
1- Kembung Perut
Jika sakit perut kerana makan berlebihan atau gas, gejalanya ialah perut bayi atau kanak-kanak itu kembung dan berlaku kekejang di bahagian perut.
Cara mengatasi: Lapkan air suam pada bahagian perut si kecil dengan lembut. InshaAllah, ia akan legakan perut si manja yang tegang tu.
2- Sembelit
Cara mengatasi: mama boleh berikan si kecil jus prun yang dihancurkan atau ubat yang dijual di mana-mana farmasi yang berdekatan. Tapi yang paling penting, biasakan si kecil untuk lebih banyak makan makanan berserat.
Sembelit memang amat menyakitkan dan dialami orang dewasa mahupun bayi dan kanak-kanak.
3- Keracunan Makanan
Bila anak keracunan, si manja akan mengalami kejang perut, muntah, cirit-birit dan sering demam.
Cara mengatasi: pastikan si kecil minum air yang banyak untuk mencegah dehidrasi.
4- Alah Susu
Alahan laktosa pula ialah sejenis penyakit yang menunjukkan gejala seperti sering buang angin, muntah setelah minum susu. Untuk itu, sebaiknya pilih susu dan keju yang bebas laktosa.
Lactose intolerance atau intoleransi laktosa adalah ketidadkmampuan seseorang mencerna gula laktosa yang boleh didapati daripada produk tenusu dan susu.
Kalau anak mama menunjukkan gejala seperti terlalu sakit di sekitar pusat atau perut bahagian kanan, segera bawa si kecil berjumpa doktor untuk pemeriksaan lanjut.
5- Stres
Stres juga boleh menyebabkan sakit perut pada bayi dan kanak-kanak. Sakit yang dialami sukar untuk dijelaskan, walaupun si kecil nampak sihat.
Jika ia berlaku, cari penyebab dan penyelesaiannya. Ia mungkin tekanan akibat kepadatan waktu belajar di sekolah. Jangan tak tahu, kanak-kanak pun boleh jadi stres tau kat sekolah. Terutama kalau banyak sangat kerja sekolah, uish boleh jadi stres melampau tu!
Kalau mama nak dapatkan kepastian, terus bawa anak mama berjumpa dengan pakar psikologi dan rujuk saja masalah si manja dengan mereka. Mereka lebih pakar soal ni jadi mestilah jawapan yang mama tercari-cari sangat tu ada di tangan mereka.
Sumber: mforum
BACA JUGA APA YANG MAMA HARUS BUAT BILA SI MANJA SERING SAKIT PERUT?
Pesan Mama Siti:
Sebagai ibu bapa, perkara terpenting yang mama boleh lakukan adalah memberi anak mama diet yang berkhasiat dan seimbang serta awasi kesihatan penghadaman mereka. Mama boleh rujuk nasihat pakar pediatrik atau pakar gastroenterologi pediatrik dengan segera jkalau mama syak anak mama menghadapi sebarang masalah.


Masyarakat Perlu Prihatin, Kanak-Kanak Hiperaktif (Sindrom ADHD) Bukan Nakal!

Kanak-kanak  lasak yang sukar duduk diam dan tak dengar cakap ibu bapa sering dilabelkan sebagai nakal. Mungkin ibu bapa akan pening kepala memikirkan bagaimana caranya nak tangani anak-anak yang terlampau aktif ini. Kebanyakan ibu bapa menganggap masalah ni akan beransur hilang seiring dengan peningkatan usia mereka tanpa perlu melakukan apa-apa.
Di sebalik kenakalan itu, kemungkinan besar tersembunyi masalah yang perlu dirujuk kepada pakar perubatan. Mereka mungkin berada dalam kelompok kanak-kanak hiperaktif atau mengalami gangguan kecelaruan tumpuan dan kelasakan (ADHD).
Sindrom ADHD merupakan satu masalah tak normal pada bahagian otak yang membuatkan kanak-kanak bersikap aktif sejak lahir, berkelakuan ikut gerak hati, sukar untuk fokus dan sukar mengasingkan maklumat.

Kanak-kanak yang mempunyai gejala ADHD biasanya sukar untuk memberi perhatian, bersifat terlampau aktif (hiperaktif) dan sukar mengawal tingkah laku.
Mungkin mama dan papa tertanya-tanya, “Macam mana nak uruskan kanak-kanak yang ada sindrom ADHD ni?” atau “Susahnya, sebab mereka terlalu aktif!”. Walhal, semua masalah ni boleh diselesaikan sekiranya ibubapa mengenali kanak-kanak ni dan memahami langkah yang sepatutnya sepanjang mengurus mereka.
Sindrom ADHD ni sukar dikesan. Ia bukan seperti penyakit-penyakit lain yang ada simptom untuk dikenalpasti. Tapi, mama kena tahu yang tahap kenakalan kanak-kanak hiperaktif ni berbeza dengan rakan seusia yang normal.
Kebanyakan anak kecil yang mengalami masalah ini hanya dirujuk kepada pakar selepas usia 6-9 tahun.  Bukan mudah nak diagnosis tanda masalah sebab dari mata kasar, kanak-kanak ADHD sama seperti kanak-kanak seusia yang lain. Pada usia tu mereka mula lasak dan nakal disebabkan rasa ingin tahu sesuatu yang baru.
Perbezaan Antara Kanak-Kanak ADHD Dengan Kanak-Kanak Nakal: Tahap Tingkah Laku
Kanak-kanak nakal akan dengar cakap tapi bukan anak kecil yang mengalami ADHD. Mereka tak mahu dengar arahan atau belajar daripada kesilapan. Mereka akan terus lakukan kesilapan yang sama berulang kali.
Contoh senang untuk mama, kalau mama letak 10 budak nakal dan 10 kanak-kanak ADHD dalam satu kumpulan, mama masih takkan nampak sebarang perbezaan. Sebab apa? Sebab kanak-kanak ni sukar dikawal apabila diletakkan didalam satu kumpulan yang sama.
Tapi bagi kanak-kanak yang mengalami sindrom ADHD, mereka lebih sukar susah dikendalikan dimana kita sendiri menyangka yang mereka ada masalah tingkah laku.
Simptom ADHD dapat dikesan pada kanak kanak seawal usia mereka dalam lingkungan 2 hingga 5 tahun.
Kajian Kesihatan dan Morbiditi Kebangsaan mendapati 333,000 kanak-kanak atau 4.3% mengalami masalah ADHD. Jika tak diberi rawatan lebih awal, 60% daripada individu ni akan membesar sebagai orang dewasa bermasalah sehingga mendorong mereka untuk melakukan perkara yang menyalahi undang-undang.
Disebabkan ADHD mempengaruhi genetik, seseorang bapa boleh mewariskan sindrom ni kepada anak lelaki mereka. Keadaan ini juga menjadikan kanak-kanak lebih cenderung mengalami ADHD sebanyak tiga kali ganda berbanding budak perempuan.
Hakikatnya mereka kelihatan tak ubah seperti kanak-kanak normal di luar, mereka sihat malah kebanyakan mempunyai tahap setara individu biasa dan lebih menakjubkan sebilangan besar mempunyai kebolehan serta bakat seni luar biasa.
Kanak-kanak yang mengalami sindrom ini sebenarnya tak sakit. Mereka hanya mengalami ketidakseimbangan sistem neuro di dalam otak menjadikan mereka sukar mengawal diri. Penyakit ini juga bukan berpunca daripada pemakanan, pengambilan gula berlebihan, alahan atau terpengaruh dengan televisyen.
Rawatan
Kanak-kanak yang mengalami masalah ini perlu dididik dengan cara yang betul agar segala tenaga dan metabolisma mereka yang tinggi tu dapat disalurkan dengan lebih berkesan.
ADHD perlu dirawat segera sebaik saja dikesan kerana ia menyebabkan beberapa masalah sampingan seperti perasaan rendah diri, kurang yakin dan lemah pencapaian akademik.
Dalam situasi ini, ibu bapa seharusnya tak kecewa jika anak mereka didapati mengalami masalah ini. Bawalah mereka bertemu pakar supaya tingkahlaku ini tak terbawa-bawa ke alam dewasa. Mereka masih berpotensi menjalani hidup normal seperti individu lain.
Panduan Membesarkan Kanak-Kanak ADHD
Jangan hukum kanak-kanak hiperaktif dengan memukul mereka. Ini kerana, kanak-kanak hiperaktif telah dilahirkan sedemikian dan mereka akan melalui fasa perubahan seperti kanak-kanak normal.
Jangan sesekali melabel anak hiperaktif sebagai anak yang nakal, malas atau bodoh kerana akhirnya mereka akan bersikap seperti apa yang mama labelkan.
Dalam melatih atau mengajar kanak-kanak hiperaktif, jangan sesekali merasa bosan. Ini kerana, lama kelamaan kanak-kanak ini akan dapat menguasai apa yang anda ajarkan.
Jika kanak-kanak hiperaktif bertindak mencederakan diri dan orang lain, segera bertindak dengan menasihati atau memarahi mereka. Jika perkara tersebut berulang, minta pandangan doktor atau pakar terapi mengenai cara menanganinya.
Bawa anak mama berjumpa doktor psikiatri kanak-kanak atau pun doktor perkembangan kanak-kanak, atau bawanya ke Klinik Kesihatan Primer terdekat untuk penilaian lanjut dan rujukan jika perlu.
Perbanyakkan berkomunikasi dengan kanak-kanak hiperaktif. Ini kerana, komunikasi yang bagus bakal menjadikan kanak-kanak tersebut lebih kreatif dan idealisme.
Sentiasa fokus dan waspada dengan segala tindakan kanak-kanak hiperaktif yang mungkin boleh mencederakan diri atau orang lain.
Ajar disiplin pada kanak-kanak hiperaktif agar mereka dapat mengatur hidup mereka dengan baik di masa depan.
Sumber: Dr. Subash Kumar Pillai
BACA JUGA ANAK KURANG BIJAK? MUNGKIN DISLEKSIA
Pesan Mama Siti:
Sebagai ibu bapa, janganlah pula rasa malu dan kecewa kalau anak didapati mengalami masalah ni. Kalau anak mama disahkan ADHD, bawa dia berjumpa pakar supaya tingkahlaku dia boleh dirawat dan ianya tak terbawa-bawa ke alam dewasa. Sungguhpun mencabar, anak mama masih berpotensi menjalani kehidupan normal seperti individu lain. Jadi, jangan putus asa ye!


Dr Pakar Kongsi 12 Tips Untuk Ibu Hamil Semasa Balik Kampung

Seronok rasa suasana Syawal yang bakal menjelma tak lama lagi. Ditambah pula dengan musim cuti sekolah, semua rasa tak sabar nak pulang ke kampung halaman bagi menyambut Syawal bersama. Untuk Mama hamil yang bakal pulang ke kampung, jangan risau. Anda boleh cuba tips yang dikongsikan doktor pakar, Dr Afida Sohana.
SENARAI PALING PENTING:
 Jangan lupa buku pink/antenatal. Kenalpasti klinik/hospital berdekatan destinasi, supaya mudah mendapat rawatan jika perlu. Sebelum ‘travel’, jumpa & berbincang dengan doktor perbidanan anda.Kalau ke luar negara, pastikan insuran merangkumi masalah kehamilan.
Balik Kampung Dengan Menaiki Kapal Terbang

Untuk Mama hamil yang balik kampung dengan menaiki kapal terbang, tiga tips utama ini!
 Periksa tahap kehamilan yang dibenarkan untuk menaiki kapal terbang. Lain airline, lain syarat. Pastikan ada surat ‘fit to fly’. Untuk penerbangan lebih 4 jam, ada risiko darah beku (DVT). Bagi mengelakkan perkara ini daripada berlaku, pastikan:Mama minum air secukupnya. Buat senaman kaki setiap 30 minit. Pakai stokin DVT.
Memandu ke Kampung Halaman
Bagi yang bakal memandu bersama suami ke kampung halaman, cuba untuk elakkan perjalanan yang mengambil masa terlalu panjang. Namun, ia merupakan sesuatu yang sukar untuk dielakkan ketika musim perayaan. Mama boleh cuba tips dan nasihat Dr Afida ni:
Berhenti setiap 2- 3 jam utk bangun dan berjalan-jalan. Penting! Jika tidak, tinggi risiko darah beku (DVT). Minum air secukupnya. Buat senaman kaki di dalam kenderaan. Pakai stoking DVT/TED. Pakai tali pinggang keledar seperti rajah di bawah.

BACA: 7 Perkara Orang Luar ditegah Lakukan Pada Bayi/Kanak-kanak Raya Ini
Pemakanan & Minuman Sepanjang Perjalanan & Hari Raya
Sekiranya Mama risau untuk berpuasa ketika balik kampung, Mama harus menyediakan makanan yang sihat sepanjang perjalanan. Jangan lupa untuk sediakan air mineral dalam perjalanan. Kurangkan air manis atau yang berkafein. Nasihat Dr Afida,
 Pastikan makanan dan minuman yang diambil selamat. Makan makanan seimbang. Dr Afida Sohana
Pesan Mama Siti
Mama Siti pun tak sabar nak balik kampung! Tinggal beberapa hari je lagi. Untuk Mama dan Papa semua, jangan terburu-buru ketika pulang ke kampung. Buat persiapan seperti servis kereta, kemas barang-barang untuk dibawa ke kampung, beritahu jiran tetangga yang awak akan pulang ke kampung dan sebagainya. Taklah tergopoh-gapah sampai tertinggal barang nanti. Pandu dengan berhati-hati ya! Selamat menyambut Hari Raya Aidilfitri semua! <3


AWAS! Raya Ni Jangan Biar Orang Ramai Gomol Anak Kecil. Bahaya!

Hari raya ni pasti ramai yang nak dukung dan gomol anak kecil tanpa mereka sedar bahaya menanti si kecil. Terutamanya kalau orang tu tak sihat atau demam. Alahai janganlah sebarkan kuman kalian tu pada si kecil yang antibodinya masih tak kuat!
“Kalau tak nak bagi orang pegang anak baik tak payah bawa anak. Sorok je kat rumah”
“Nak pegang anak pun kedekut.”
Biarlah orang nak cakap apa. Nak kata kita kedekut anak asalkan anak kita sihat dan bebas dari sebarang penyakit. Bila anak dah sakit nanti kita juga yang kena hadap bukan mereka-mereka yang dah seronok gomol peluk cium anak kita. Semoga kisah yang dikongsi ni bakal membuka mata mama papa dan orang luar juga supaya jangan pandang ringan benda ni ye.

Obses buat
kenduri
Ingat ye semua para ibu dan bapa.. Memandangkan hari raya bakal menjelang tibe, Biarlah Nia berkongsi sebuah cerita yg menjadi pengajaran buat kalian.. Nia dah dpt pengajaran daripada kekhilafan Nia sendiri.. 😭 Bukan nak menakut2kan korg semua but I get my lesson… Ok straight to point…Benda ni dah setahun berlalu, ianya berlaku a year past ago.. Nia jenis obses nak buat kenduri, nak share kegembiraan dgn ramai kenalan smpai Nia lansung xambil kisah kisah2 yg pernah orglain share di Fb..Pernah x korg dengar pasal ‘Jgn Bagi Anak Dicium oleh orglain sb tak pasti tahap kebersihan org berkenaan? Dan merbahaya utk anak korg?’Sebenarnya bunyi macam mngarut tapi Sebenarnya bnde ni mmg benar…

Batuk hingga
muntah darah
Sebab tahun lepas Nia buat majlis Aqiqah Lawa dan Hari Jadi Qhansa dlm bulan 5 tahun 2018 tiba2 Lawa batuk tak berhenti2 dan mcm sesak nafas. Suhu badan naik mendadak, Nia ingat tak de pape yg serius hingga la malam tu Lawa batuk hingga muntah keluar darah… Darah!!!! Darah!!!! Darah!!!Bukan sikit2 tau… (rujuk gmbar)

Muka kebiruan
Kami suami isteri mse tu panik sgt2 bwk Lawa ke Muar, klinik dimana Lawa dilahirkan (swasta) Doktor nak tahan ward tapi Nia tolak sb bayaran agak tinggi dan kami xamek insurans utk anak pon mse tu.. Doktor bekal kan ubat dan dibenarkan pulang.. Pastu smpai je di rumah.. Lawa sesak nafas lagi. Kali ni mukanye berubah kebiruan akibat sesak nafas,batuk xberhenti masa ni.. Suami Nia mmg jenis pants, dia terus bwk kami ke Kecemasan Hospital Besar Melaka.. Masa smpai Doktor memeriksa anak kami dan membenarkan kami pulang kerana kata nya tiada ape2 yg serius, sebab mse checkup Lawa dah xbatuk dan nyenyak tidur.
Lagi
sekali diserang sesak nafas
Sejurus kami keluar drpd pintu kecemasan,Lawa terjaga dan sekali lagi diserang sesak nafas, kali ni die batuk dan darah keluar banyak Sgt, sambil berlari masuk semula ke ruang kecemasan, terus ke Zon Merah sb mmg dah teruk Sgt mse ni.. hingga penuh darah atas katil cadar hospital. Nia mmg panik Sgt, sehingga terkeluar bahasa yg agak kasar buat doktor2 di Zon merah.Mmg Nia dah xtentu arah.. Darah keluar mcm air.. Anak sesak nafas.. Mujur doktor2 itu fhm yg Nia panik mse tu, dengan pantas dorg amek Lawa dan beri bantuan pernafasan.. Nia dah hampir pitam masa ni😭😭😭😭😭Dan ada beberapa doktor muda mendekati Nia mse tu “Puan jgn panik, kami sedaya upaya bantu.

Anak
dikerumuni orang ramai
Puan tenang dan cerita kan.. Anak puan ada jatuh ke? Ada apa2 puan nak kongsi ke dengan kami?” Nia cume bgtau tak de pape terjadi hingga la mereka bertanya ada ke anak ini didekati oleh org2 yg merokok? Atau demam? Atau kurang bersih?Terus automatic Nia teringat, Nia buat majlis Aqiqah… Lawa dikerumuni oleh ramai org.. So mmg tak pasti ada yg demam, selsema, perokok atau sape2 je la.. 😢 Mmg Khilaf Nia.. Mmg Nia akui… Salah Nia.. Biarkan ramai org dukung Lawa, cium Lawa.. Nia taknak org kata Nia kedekut anak.. Taknak org cop Nia ni Acah2 ibu yg bagus smpai xnak lansung bagi org sentuh anak..

Trauma
di bahagian tekak
Dan selepas semua prosedur kecemasan dilakukan.. Alhamdulillah tiada ape yg kritikal dan Lawa mngalami trauma di bhgian tekak dia sb mungkin drpd sakit tekak yg teruk (mungkin sb dia selsema, batuk yg teruk dan bau asap rokok atau bau rokok yg melekat di baju si perokok yg mnyentuh atau mencium dia) dan kemungkinan juga makanan yg disuap ke dalam mulut Lawa yg dia xboleh makan..
Dua
minggu dalam wad
Lawa ditahan wad lebih kurang 2minggu…bukan jangka masa yg pendek ye? Sepanjang 2minggu ni la, para doktor brainwash Nia… Jangan fikir ape org nak ckp pasal kita, anak tu anak kita.. Amanah Allah buat kita, jadi keutamaan kita utk memastikan anak kita selamat.. Biarlah org nak kata kedekut ke ape..Jangan sesuka hati benarkan org sentuh anak kita.. Lantak la org nak judge ape… ANAK KITA, HAK KITA!!!!

Serik
 Setiap anak berbeza. Even Qhansa pon die xsama mcm adik die.. Lawa sgt2 sensitif.. Smpai hari ni Nia xboleh lupe peristiwa ni dan Ape2 yg berlaku pada anak2 Nia, mmg Nia xkan ambil ringan..nia mmg serik sgt2..  Saya seorg Ibu yg paranoid..ingt ye semua.. Raya ni xpayah peluk cium anak Nia kalo korg demam, selsema atau baru pas merokok.. Xpayah suap pape makanan dlm mulut anak saya.. Sb saya ibu nya.. Anak saya sakit bukan korg yg tanggung risiko.. Nia Harap benda ni jelas ye??
BACA JUGA 7 PERKARA ORANG LUAR DITEGAH LAKUKAN PADA BAYI/KANAK-KANAK RAYA INI
Sumber : Nia Bridal House Nbh
Pesan
Mama Siti

Ini Mama Siti setuju sangat! Mama Siti harap kisah ni dapat buka mata semua orang supaya tak terlampau over sangat bila dapat dukung anak orang. Dukung tu berpada-pada. Tak perlu rasanya nak gomol ciom sesuka hati. Mama Siti faham geram tengok comel sangat tapi fikirlah kesannya nanti. Please be alert ye mama yang ada anak kecil ni. Jangan bermurah hati sangat bagi orang ramai gomol ciom anak. Nanti mama juga yang susah.


Baru Lepas Bersalin Ceaser, Nak Balik Naik Grab Duit Tak Ada

Dah lah baru lepas bersalin ceaser. Nak balik pula kena naik grab tapi tak ada duit. Suami hanya ada motor je.  Itulah kisah sedih wanita ini yang dikongsi oleh Qaseh Syima Makeover. Sebagai manusia bila diuji pasti kita tertanya-tanya kenapa kita yang diuji. Sedangkan ada orang yang diuji lebih berat lagi dari kita. Wanita ini baru saja bersalin bayi perempuan secara ceaser tetapi ada masalah kewangan dan tak boleh nak sediakan keperluan anaknya. Ditambah pula anaknya ada kuning sehinggakan terpaksa ditahan di hospital untuk dipantau oleh doktor.

Tak cukup duit
Sedihnya dengar akak sebelah katil ni.. Baru bsalin ceaser.. Suami datang naik motor je.. Kalau balik tak tau nak balik dengan apa..
Bila cakap naik grab dalam RM5 dia cakap RM5 pun tak ada nak bayar bil hospital lagi. 😭
Anak macam tak cukup susu doc cakap campur susu dia kata saya nak makan pun susah.. Allah..
Aku ingt aku susah lagi rupanya dia lagi susah…😭😭😭

Offer tumpang balik
Orang ingat kalau boleh balik kami yang katil sebelah2 offer diri nak tumpangkan balik.
Tapi bila doc dengar kata nk beli susu tak cukup doc tahan lagi biar hospital bagi susu diorang sampai anak turun kuning.. Moga Allah permudahkan urusan dia.
Duduk sekitar Taiping
Duduk, tak jauh pun dengan rumah. Yang mna duduk sekitar Taiping tu ada tau mana2 bagi bantuan dapur ke bantuan baby newborn bagi tau saya..
Nanti
saya bagi no dia…. Sedihh weiiii…
Saya
nak bagi dia baju gegirl baby dia girl… Baby sy boy..
Mohon shareMoga Allah permudahkan dan luaskn rezeki buat anak kecil dan hamba2 yg memberi sumbangan ikhlas… Saya hanya panjangkan sahaja…

Sumber
: Qaseh
Syima Makeover.

Info
tentang bersalin Czer yang mama kena tahu
Mama mungkin pernah mendengar cerita-cerita yang menakutkan mengenai kemurungan selepas bersalin dan masalah untuk menyusu badan selepas pembedahan caesarean. Jangan biarkan cerita-cerita ini mengganggu fikiran mama. Mama kena kuat mentaL dan fizikal. Walaupun kemurungan awal selepas bersalin lebih banyak berlaku kepada wanita yang menjalani pembedahan caesarean berbanding wanita yang bersalin secara normal, menjelang bulan kedua, kadarnya agak sama.Jika mama mahu memberi bayi susu badan, penting bagi mama mendapat pertolongan dari awal lagi. Wanita yang menjalani pembedahan caesarean kurang berkemungkinan untuk mula menyusu badan berbanding wanita yang bersalin secara normal. Walau bagaimanapun, sebaik sahaja anda bermula, peluang untuk mama berjaya sama sahaja dengan wanita yang bersalin normal. Mintalah jururawat perbidanan atau kaunselor penyusuan badan untuk membantu mama dan bayi memulakannya secepat mungkin. Teknik yang betul untuk penyusuan amat penting. Jangan ambil mudah terutamanya bagi ibu muda. Kalau salah teknik, puting mama akan luka. Dan pada masa itu, jika tak kuat motivasi. Mama pasti akan berhenti menyusukan.
BACA JUGA TEKNIK-TEKNIK PEMERAHAN SUSU IBU YANG BETUL

Pesan
Mama Siti
Bila kita rasa susah ingatlah ada orang lagi susah dari kita. Bersyukurlah dengan apa yang kita ada sekarang. Barangkali apa yang kita ada dan nikmati sekarang, mereka tak ada. Bagi yang nak hulurkan bantuan mama boleh dapatkan details di FB Qaseh Syima Makeover . Semoga Allah permudahkan urusan kak Aisyah dan anaknya. Amin


Batuk, Selesema & Demam | Boleh ke Ambil Ubat Ketika Hamil?

Bila dah hamil ni, banyak benda kita perlu berwaspada, dan berjaga-jaga. Dari segi pemakanan, aktiviti harian, perhubungan, kesihatan fizikal dan juga kesihatan mental. Walau bagaimanapun, apa yang harus kita lakukan sekiranya kita jatuh sakit ketika hamil? Boleh ke ambil ubat ketika hamil? Tak menjejaskan kandungan ke? Ikuti tips-tips dibawah untuk keterangan lanjut.
Pengambilan Ubat Ketika Hamil

SAKIT KEPALA
Sakit kepala biasa berlaku apabila anda hamil, terutamanya ketika trimester pertama. Jika Mama memang sering sakit kepala, kehamilan boleh membuat masalah ini bertambah teruk. Paracetamol tanpa sebarang bahan tambahan ialah ubat penahan sakit yang paling selamat diambil ketika hamil.Ibuprofen tidak seharusnya menjadi pilihan pertama untuk mengubati sakit kepala semasa hamil. Tiada bukti kukuh yang menunjukkan ubat ini membahayakan dalam trimester pertama dan kedua, tetapi sesetengah pakar menasihatkan lebih elok untuk Mama tidak mengambilnya sebagai langkah berjaga-jaga.Mama tidak harus mengambil ibuprofen semasa dalam trimester ketiga kehamilan. Pengambilan ibuprofen yang kerap pada peringkat ini boleh mengurangkan tahap cecair amniotik (air ketuban), menjejaskan perkembangan jantung bayi dalam kandungan dan melambatkan permulaan proses pelahiran. Walau bagaimanapun, jika Mama mengambil ibuprofen hanya sesekali semasa hamil, ia tidaklah membahayakan.Jangan ambil ubat-ubatan yang mengandungi codeine kecuali jika doktor yang mengesyorkannya.
KETIDAKCERNAAN
Ketidakcernaan dan pedih ulu hati boleh jadi satu masalah sepanjang kehamilan. Pada minggu pertama, salur penghadaman Mama akan menjadi lemah menyebabkan makanan sukar dicernakan. Menjelang akhir kehamilan pula, bayi dalam kandungan yang semakin membesar mula menolak perut ke atas. Ini boleh menyebabkan pedih ulu hati. Untuk melegakan keadaan ini, Mama boleh cuba ubat ini:
 Antasid yang mengandungi magnesium, aluminium, dan alginate. Antasid berasaskan kalsium. Tetapi jangan kerap menggunakannya.
MERAWAT SAKIT PERUT
Masalah sakit perut dan cirit-birit akan menyebabkan Mama sendiri tak selesa, tetapi ia tidaklah membahayakan bayi Mama. Mama boleh merawat sakit perut dengan mengambil solusi rehidrasi oral untuk mengelakkan Mama daripada ternyahhidrat. Jangan ambil ubat anti cirit-birit yang ada loperamide pula tau!
BUASIR
Buasir ketika hamil merupakan perkara biasa. Selalunya doktor akan bagi minyak atau ubat supositori untuk melegakan punggung anda. Sekiranya doktor tidak memberi apa-apa ubat walaupun sakit itu berterusan, Mama boleh dapatkan nasihat ahli farmasi mengenai ubat yang selamat digunakan ketika hamil.
BATUK DAN DEMAM SELESEMA
Untuk batuk dan selesema, Mama boleh cuba petua tradisional untuk menggantikan ubat ketika hamil. Antaranya ialah minum air suam yang dicampu madu dan lemon. InshaAllah lebih selamat dan berkesan. Untuk hidung tersumbat, cubalah rawatan wap air panas. Masukkan air panas ke dalam sebuah mangkuk, letak tuala kecil di atas kepala dan dekatkan muka dengan mangkuk tersebut selama beberapa minit. Sekiranya Mama demam, Mama boleh mengambil paracetamol untuk turunkan suhu badan. Jika ini tidak berkesan, segera berjumpa doktor. Beliau mungkin akan mengesyorkan ubat seperti ibuprofen, tetapi hanya jika kehamilan Mama berusia di antara 14 hingga 27 minggu.Sentiasa gunakan sukatan paling sedikit ubat untuk jangka masa yang paling pendek. Periksa dengan doktor anda sebelum mengambil ubat batuk atau selesema yang lain, dan jangan ambil ubat yang mengandungi codeine.
Sumber: wavebreakmedia
Apa yang penting, sebelum anda mengambil apa-apa ubat mahupun makanan tambahan, haruslah dapatkan nasihat doktor pakar terlebih dahulu. Untuk kesihatan anda sendiri dan juga anak dalam kandungan.


Dilema Buasir Ketika Hamil

Masalah pendarahan rektum biasa berlaku pada golongan wanita hamil apatah lagi bila mama mengalami masalah buasir dan juga sembelit. Walaupun ia tak membahayakan nyawa ibu mahupun bayi dalam kandungan, mama perlu mendapat nasihat dan juga pemeriksaan dari doktor untuk mengenal pasti masalah sebenar.
Petanda bagi pendarahan rektum adalah apabila titisan darah muncul ketika membuang air besar. Kemungkinan untuk mendapat buasir adalah tinggi dalam situasi sedang hamil kerana pembesaran saiz janin di dalam kandungan menyebabkan tekanan pada saluran darah.

Buasir terjadi kerana perubahan hormon yang berlaku ketika hamil mendorong pergerakan usus yang agak perlahan hingga najis menjadi keras dan sukar membuangnya.
Kurang Pengambilan Air & Nutrien Punca Buasir
Perubahan fisiologi yang berlaku terhadap sistem badan wanita hamil menjadikan keperluan air sangat diperlukan oleh badan. Kurangnya pengambilan air dalam kehidupan seharian mengakibatkan sembelit dan ini menyebabkan pendarahan rektum berlaku.
Sembelit berlaku apabila kekurangan pengambilan air dan nutrien serat seperti sayur-sayuran dan buah-buahan yang menyebabkan kesukaran membuang air besar. Najis yang keras dan terlalu meneran sewaktu membuang air besar mengakibatkan luka pada bahagian kulit dubur dan menyebabkan pendarahan berlaku.
Luka atau rekahan yang terjadi akan menyebabkan kesakitan dan pendarahan sewaktu membuang air besar jika dibandingkan dengan buasir. Pendarahan rektum akibat luka dan sembelit akan hilang setelah bersalin dan selalunya masalah ini dapat disembuhkan dengan pengambilan ubat yang diberikan oleh doktor dan pengambilan diet yang betul.
Tindakan meneran ketika buang air besar boleh menyebabkan kerosakan kepada dinding dubur dan seterusnya mengakibatkan buasir.
Selain itu, bagi wanita yang mempunyai masalah buasir, masalah itu mampu menjadi lebih teruk ketika hamil jika mereka tak mengamalkan diet seimbang dan minum air yang secukupnya. Tapi mama tak perlu risau sebab sakit buasir ni akan berkurang setelah bersalin. Buasir merupakan kusyen vaskular yang bertindak sebagai penghadang setiap kali membuang air besar.
Masalah buasir akan timbul apabila kusyen vaskular ni membengkak. Ia berlaku akibat tekanan yang diberikan pada rektum berikutan aktiviti meneran. Untuk mengenal pasti punca masalah pendarahan ini, pemeriksaan proctoscopy akan dilakukan dimana alat tersebut dimasukkan ke dalam dubur untuk mengenalpasti punca masalah tersebut.
Rawatan
Dalam pada itu, bagi merawat dan mengurangkan masalah pendarahan rektum ini, ubat melembutkan najis atau ubat mengawal buasir akan diberikan oleh doktor.
Ramai yang takut berjumpa doktor walhal sakit buasir ni TAK MEMERLUKAN PEMBEDAHAN!
Penting bagi mama untuk minum air secukupnya serta memakan makanan berserat tinggi untuk memudahkan pembuangan air besar.
Mama kena minum air, sekurang-kurangnya 8 gelas sehari serta amalkan diet seimbang seperti yang disarankan oleh doktor bagi mengelakkan pendarahan rektum berlaku semasa proses kehamilan.
Jika gejala ini berlaku pada wanita hamil, segeralah berjumpa doktor bagi mengelakkan masalah lain seperti ketumbuhan atau kanser dalaman.
Sumber: Hello Doktor
BACA JUGA SEMBELIT SEWAKTU HAMIL & KETIKA BERPANTANG MENYEKSAKAN WANITA!
Pesan Mama Siti:
Buasir ketika mengandung sering bermula di peringkat akhir kandungan sehingga akhir waktu berpantang. Jadi, lebihkan pengambilan serat dalam pemakanan mama dengan makan buah-buahan, sayur-sayuran hijau dan bijirin bagi memastikan kelancaran proses pembuangan najis.


Mengadu Sakit Kepala Tapi Sebenarnya Pembuluh Darah di Otak Pecah

Di bulan puasa ni, ramai yang telah pergi menghadap ilahi. Termasuklah wanita anak 4 ini. Perginya di bulan mulia, meninggalkan suami, 4 orang anaknya serta keluarga kerana pembuluh darah di otaknya pecah dan saluran air membengkak. Tak dapat Mama Siti bayangkan perasaan si anak kehilangan ibu tercinta secara tiba-tiba disaat orang lain sedang seronok membuat persiapan hari raya.

Sering mengadu
sakit kepala
25
may 2019: perginya seorang ibu beranak 4 di bulan yg mulia ini
disebabkan pembuluh darah pecah di otak.. sekejap ja benda nk jadi..
mulanya mengadu sakit kepala, si suami dh bawak pergi cek hospital
bahagian emergency, doktor cakap gangguan kitaran haid dan migrain..
pastu diorang balik rumah mcm biasa.
2
ke 3 hari lepas, si mak pegi bazar ramadan terdekat dgn anak dia beli
makanan nk berbuka puasa.. otw nk balik rumah, si mak berhenti2 motor
tepi jalan sebab kata anak dia si mak pandangan asyik gelap, nk bawak
moto tak nampak tapi si mak ni gagahkan jugak diri bawak moto sampai
rumah.

Saluran
utama pecah, saluran air kat otak membengkak

Dah
sampai rumah nak dekat pukul 7 mlm tu, masuk dlm rumah si mak rebah,
kebetulan si suami ada di rumah masa tu dan sempat disambut oleh
suami dia dan terus bawak pergi hospital melaka (si mak ni koma dan
kritikal).
Keesokan
hari transfer ke #ppum ..
si mak masih lagi koma dan kritikal sehingga la doktor datang bagitau
pada si suami, harapan utk pulih amatlah tipis kerana keputusan scan
otak dia didapati otak dia dh dipenuhi blood cloth, saluran utama
pecah, kandungan garam tinggi, saluran air kat otak pun membengkak..
peluang utk hidup sgt tipis.. sedih si suami bila terkenangkan anak2
yg masih kecil bakal kehilangan ibu tercinta (anak sulung umur 11
tahun, anak dua dan tiga aku lupa tanya 🤦🏻♀ anak
bongsu umur setahun 5 bulan dan masih menyusu badan)- hari ni last si
bongsu minum susu mak dia, alhamdulillah tadi nurse usahakan utk pam
susu si mak.. (tadi tgk dia minum susu mak dia, nk tumpah jugak ayaq
mata aku)

Keputusannya
negatif
Malam 24 may 2019, doktor cakap dia akan buat 2 test keesokan hari utk tentukan si mak ni akan bagi positif atau negatif respon.. kalau positif doktor akan usahakan lagi utk selamatkan si mak, kalau kedua2 test negatif si suami, anak2 dan family kena terima ketentuan ilahi. Setelah buat kedua2 test tersebut hari ni mmg tiada respon dari si mak, keputusannya negatif.. semoga kak fazilah ditempatkan dikalangan orang2 yg beriman.. selamatkan perjalanan pulang jenazah dan family dari ppum ke perlis dan engkau mudahkan la urusan beliau di dunia dan di akhirat. Amin.

BACA JUGAANDA SAKIT KEPALA ATAU MIGRAIN?
Sebab
Haid Tak Teratur Yang Mama Kena Tahu

1.
Ada masalah kesihatan

2.
Hormon prolaktin berlebihan

3.
Mengambil ubat-ubatan seperti jamu/ ubat kurus

4.
Masalah tiroid

5.
Stress dan tertekan

6.
Obesiti

7.
Terlalu kurus

8.
Tersilap kira tarikh sebenar haid

9.
Ambil ubat cegah kehamilan

10.
Menyusu badan

11.
Menopaus
 12. Hamil
Sumber : Norzatulakmar Othman
Pesan Mama Siti
Jangan ambil remeh kalau sakit kepala atau kitaran haid mama tak teratur. Ada banyak kebarangkalian yang boleh berlaku. Seeloknya mama buat pemeriksaan kesihatan di klinik atau hospital. Mencegah lebih awal adalah lebih baik supaya tak jadi perkara yang tak diingini. Alfatihah untuk arwah


Dihukum Penjara, Denda RM500k+ Kalau Periksa ‘Handphone’ Suami

Kalau di Malaysia, periksa handphone suami tu perkara biasa tapi lain pula di Arab Saudi. Di sana telah menetapkan bahawa menjadi satu kesalahan jenayah sekiranya si isteri atau suami periksa handphone pasangan dan ia disenaraikan di bawah akta jenayah siber tau.
Hukum penjara dan
denda
Tak kiralah suami atau isteri sekiranya disabitkan kesalahan memeriksa handphone pasangan masing-masing dengan tujuan untuk mengetahui sama ada pasangan curang atau tak akan dihukum penjara selama setahun dan denda sebanyak 500,000 Riyal bersamaan dengan RM558,429 duit Malaysia atau kedua-duanya sekali tau. Banyaknya! Boleh beli sebuah rumah di Malaysia!

Menurut sumber perundangan di sana, penalti ini dikenakan kepada suami atau isteri yang memeriksa handphone pasangan masing-masing tanpa kebenaran pasangan. Penalti itu menetapkan bahawa suami atau isteri yang melakukan kesalahan itu akan dikenakan hukuman penjara maksimum setahun dan juga denda sebanyak 500,000 Riyal. Tapi kalau pelaku hanya periksa handphone tanpa ambil gambar atau maklumat dalam handphone pasangan, penalti akan dikurangkan.
Abdul Aziz bin Batel, peguam dan penasihat undang-undang berkata, di sana sebarang jenayah yang melibatkan komputer, handphone dan kamera dikategorikan sebagai jenayah siber dan akan dikenakan tindakan undang-undang sekiranya didapati bersalah.

Sebab pasangan periksa handphone
#Trauma masa
silam
Pernah gagal dalam perhubungan disebabkan pasangan curang merupakan salah satu dari sebabnya. Bila seseorang tu rasa takut pasangannya curang secara tak langsung akan mempengaruhi pasangan bertindak sedemikian.
#Tak percaya
dengan pasangan
Jika pasangan pernah menipu kita berkali-kali pasti sukar untuk kita percaya lagi kan. Tapi jika mama kerap bertindak begitu pasti pasangan akan rasa tak suka dan tak selesa.
#Rasa ada sesuatu
yang disorokkan oleh pasangan
Bila dah tak rasa percaya, pasti akan timbul pelbagai perasaan terhadap pasangan. Rasa diketepikan, rasa tak penting, rasa  tak diperlukan. Bila timbul rasa begitu pasti ada sebabnya. Jadi untuk tahu sebabnya adalah dengan check handphone pasangan. Betul tak?
BACA JUGA TIP JADI ISTERI PENYAYANG & DISAYANGI SUAMI
 Sumber : Arab News

Pesan Mama Siti
Wah..kalau kat Malaysia ni ada undang-undang yang sama pasti ramai yang akan kena penjara atau dendakan? Haha. Bukan tak boleh nak check handphone pasangan tapi kenalah minta izin dulu. Kalau pasangan bagi, Alhamdulillah maknanya tak ada apa lah yang perlu dirisaukan. Tapi kalau tak izin hmm faham-faham jelah ye..


Tangani Anak Sukar & Malas Ke Sekolah Setiap Pagi

Anak saya malas betul ke sekolah. Bermacam cara saya buat, sampai kan kena juga paksa dia, tapi makin teruk pula jadinya…
Anak malas ke sekolah ni bukan satu perkara biasa terutama buat mereka pertama kali nak menjejakkan kaki ke alam persekolahan atau tadika. Ada yang meronta tak mahu ke sekolah, ada pula yang memberikan alasan  cliché seperti sakit perut atau demam malah ada yang tak mahu bangun tidur.
Situasi sebegini pasti membimbangkan ibu bapa terutama apabila ia terjadi kepada anak sulung yang baru menjejakkan kaki ke alam persekolahan sama ada ke prasekolah mahupun tahun satu.

Walaupun sesi persekolahan sudah sampai ke pertengahan, masih ada segelintir kanak-kanak yang belum terikat hatinya dengan suasana di tadika.
Mereka mungkin takut atau rasa tertekan untuk ke sekolah disebabkan pelbagai masalah di sekolah. Kadangkala ada segelintir ibu bapa mengambil ringan tekanan si anak. Padahal, ia bukan saja menjejaskan emosi kanak-kanak terbabit malah boleh menjejaskan kesihatan mereka misalnya sering sakit kepala atau sakit perut.
Pasti ada sebab si kecil tak mahu ke sekolah. Mereka mungkin tak suka dengan guru yang garang, dibuli rakan, takut berpisah dengan ibu bapa dan pelbagai alasan lain. Sebagai ibu bapa, kita mestilah selidik punca masalah dan cari jawapannya.
Berikut 6 cara untuk ibu bapa yang mempunyai anak yang malas ke sekolah:
#1 Pastikan Anak Teruja Untuk Ke Sekolah
Yakinkan anak bahawa persekolahan adalah zaman menyeronokkan yang membolehkan mereka berjumpa rakan terbaik dan mengutip pengalaman indah.

Sebelum sekolah bermula, mama boleh ceritakan kepada si manja mengenai sekolah baru supaya emosinya lebih bersedia. Ceritakan suasana positif dan keseronokan di sekolah contohnya, ada ramai kawan, guru yang baik dan taman permainan di sekolah.
#2 Jangan Emosi Hantar Anak Ke Sekolah
Ini khas untuk ibu bapa! Ibu bapa perlu cekal bila menghantar dan meninggalkan anak di sekolah kerana emosi kita juga banyak mempengaruhi emosi anak.
Cuba berfikiran positif dan elak daripada menunggu anak di dalam kelas terlalu lama kerana ia akan hanya menyukarkan proses penyesuaian si anak. Tinggalkan saja anak sebaik menghantarnya ke tadika atau sekolah walaupun dia menangis. Jangan terlalu bimbang kerana biasanya anak akan diam selepas ibu atau bapa mereka pulang.
#3 Be Punctual!
Pastikan mama dan papa tak lewat bila ambil anak pulang dari sekolah atau tadika terutama pada minggu pertama. Biasanya kanak-kanak berasa takut apabila melihat kawan sudah pulang, tapi mereka masih lagi menunggu.
Ibu bapa kena tepati masa dalam mengambil anak dari sekolah supaya mereka tak ditinggalkan bersendirian di sana.
Kalau anak balik pukul 2.30 petang, pukul 2.30 petang tu lah mama dan papa mesti terpacak di depan pintu pagar sekolah. Kalau ibu bapa asyik lambat mengambil mereka, itu yang membuatkan anak jadi malas ke sekolah.
#4 Beri Ganjaran
Beri ganjaran kepada anak yang tak mahu ke sekolah dengan sesuatu yang disukai sekiranyanya dia rajin ke sekolah. Walau bagaimanapun, elakkan daripada mengumpan anak dengan hadiah atau mainan yang mahal. Elakkan daripada memberi jajan! Jangan jadi punca gigi anak mama rosak.
Terus hantar anak ke tadika atau sekolah secara konsisten. InshaAllah bila mereka dah dibiasakan ke sekolah, mereka akan cepat menyesuaikan diri dengan persekitaran di sana.
#5 Ulangkaji Bersama
Beri sokongan dan galakan kepada anak mama menerusi perkongsian pendapat.
Buat kerja rumah dan ulang kaji bersama mereka. Bila anak dah balik, tanya mengenai aktiviti, kawan di sekolah, apa yang mereka makan dan seumpamanya. Tunjukkan minat dan sokongan mama terhadap persekolahannya.
#6 Jangan Paksa Anak Ke Sekolah
Bila mama terlalu memaksa si anak ke sekolah, mereka jadi tertekan. Sedangkan kita yang dewasa pun tak boleh sikit bila di paksa, apatah lagi anak kan?
Sekiranya anak masih lagi meragam, sabarlah. Pujuk mereka dan banyakkan berbual, bermain dan bercerita dengan si manja. Ia boleh meredakan masalah emosi anak.
Setiap kanak-kanak adalah berbeza dan mengambil masa yang berbeza untuk menyesuaikan diri. Mama jangan risau sebab fitrah anak-anak memang suka kepada alam persekolahan.
Sumber: Harian Metro
BACA JUGA TIP SI KECIL MELANGKAH LEBIH BERANI KE SEKOLAH
Pesan Mama Siti:
Perkara paling mudah yang mama boleh lakukan kepada anak mama ialah beli saja seragam, beg dan kasut sekolah. Beli awal-awal lepas tu galakkan anak supaya mencuba. Kasi mereka dapat ‘feel’ nak pergi ke sekolah. Barula hati mereka pun terjentik nak ke sekolah, tak gitu?


Puasa Boleh Kurangkan Air Ketuban. Harus Berbuka Jika Memudaratkan

Baru-baru ini selebriti Hanis Zalikha ada berkongsi di instagramnya mengenai pengalamannya berpuasa ketika hamil. Pada hari kedua berpuasa itu tiba-tiba perutnya mengeras dan bayi dalam kandungan diam saja walaupun dia dan suaminya sudah cuba untuk kejutkan. Kemudian suami Hanis, Hairul Azreen terus menyuruhnya berbuka puasa kerana bimbang akan bayi dalam kandungan.
Tak nak respon
Masuk trimester ketiga, waktu bulan puasa. Maknya jenis okay berpuasa. Tak lapar tak dahaga. Tapi hari kedua tu, lepas solat Asar, baby mengeras. Pastu dia diammm je. Baby yang kali ni dahlah sangat responsive, kalau kita letak tangan dia akan high five atau tendang. Tapi masa petang tu kita geletek dia, Daddy dia panggil dia, semua dia taknak respon. Omg nervous.
Disuruh
buka puasa
Terus
Daddy dia suruh buka puasa minum air dan makan. Dah teguk susu kurma,
makan cekelat biskut semua (kemain Maknya), dan dan tu juga baby
tendang kuat gila. Aigo, Daddy dia pun kata “ala kesian, ngadu
dekat Daddy ya”.
Kena
peka
“some people are really sensitive, bila puasa pun air ketuban boleh berkurangan”
Pastu
semalam doktor tanya puasa ke tak. Kita jawab tak, doktor kata okay
good, some people are really sensitive, bila puasa pun air ketuban
boleh berkurangan. Jaga kiraan tendangan je sekarang. Kita tau time2
baby kita aktif, jadi cuma kena peka. Kiraan tendangan tu bukan
interval yang tepat sama setiap orang. Ia cuma bantu kita alert waktu
aktif baby kita. Doakan keselamatan dan kesihatan kami ya!

Syukurlah sejurus selepas Hanis berbuka puasa, bayi dalam kandungannya terus aktif. Yelah hati ibu bapa mana yang tak risau kalau tiba-tiba bayi dalam kandungan diam je tak aktif. Apatah lagi bila dah masuk trimester ketiga ni. Bayi dalam kandungan bergerak sikit pun si ibu boleh rasa.
Ramai juga followers Hanis yang memberi pelbagai reaksi pada post tersebut. Termasuklah komen dari seorang netizen ini yang turut menarik perhatian ramai dengan kisah yang dikongsinya.
Selepas
berbuka bayi masih tak bergerak
Pngalaman sy melahirkn bby yg dh meninggl di usia kndungn 38weeks.. D bulan ramadan.. Lg 5 ari lg nk raya.. Doc nk induce sy ari sabtu… Ari khamis bby dh x gerak dr pg.. Tp cma mngeras je… Sy ingt gerak dn mngeras adalah sama… Time tu sy puasa… Lps bbuka still bby x gerak… Terus g check kt hos.. Doc sah kn bby dh xde.. Sbb sy sendri pon x dgr bunyi degupn jntung bby… 😞…pkol 1pg msuk labour room.. Pkol 9pg (jumaat) bidadari syurga sy d lhirkn… Dpt pelok jasad yg x bernyawa je… Sedihhh sgt…
Nampak
kulit bayi macam merepuh
Allah permudahkn utk sy bersalin… X sampai stu ari… Tp biasalah bila melahirkn bby yg dh x bernyawa.. Hrpkn kudrat sy sorang… Mmg struggle jugk la.. Tenaga pon dh xde… Mkn mse bbuka tu pon sikit je.. Lps tu xmkn apa2 dh… Mmg dh xde selera.. Bby pon semngat jugk… 3.8kg..mmg ramai doc2 yg bntu sy… Xtaula doc pelatih ke apa ke.. Cma yg psti doc pakar shj d hadapan sy…bila bby dh kuar dn d bersihkn… Bru sy nmpk kulit bby mcm merepuh(mcm tersiat kulit mcm kna air panas tu) nurse ckp mngkin bby sy mninggl dh stu ari dlm perut.
Allahu..tak dapat nak bayangkan perasaan si ibu. Bayi yang dikandung 38 minggu hanya dapat dilihat dan didakap jasadnya yang tak bernyawa. Tak salah jika mama nak berpuasa ketika hamil tapi diharuskan berbuka sekiranya ia membahayakan kesihatan mama mahupun bayi dalam kandungan.
BACA JUGA :PESANAN DR PAKAR UNTUK MAMA HAMIL YANG INGIN BERPUASA

Tanda-tanda
Mama Hamil Patut Berbuka dan Tak Perlu Berpuasa

1.
Morning sickness yang teruk

2.
Mama hamil yang ada diabetes

3.
Demam, rasa sejuk, menggigil dan berpeluh

4.
Masih dalam tempoh pengambilan ubat

5.
Ibu menyusu (atau tak menyusu) yang masih berpantang

6.
Kurangnya susu badan secara mendadak

7.
Bayi dalam kandungan kurang bergerak atau kurang aktif
 8. Tarikh due date dah dekat
Sumber : haniszalikha , raznidaaikha
Pesan Mama Siti
Bagi mama hamil yang nak berpuasa tu seeloknya fikirlah tentang kesihatan mama dan kandungan. Jangan sebab nak pulun berpuasa kandungan mama terjejas. Puasa boleh kita ganti tapi nyawa anak dalam kandungan tiada gantinya.


Risaunya Bila Anak Selesema! Gangguan Nafas Si Comel Pasti Meresahkan Ibu Bapa

Hidung tersumbat, meragam dan tidak boleh tidur lena! Itu antara masalah utama dihadapi bayi atau kanak-kanak yang menghidap selesema. Si kecil ni lazimnya rasa tak selesa, tersengguk-sengguk dan sukar untuk menyusu dimana keadaan tu pasti sukar dilalui. Situasi ni bukan saja memeritkan penghidapnya, malah turut memberi cabaran terbesar kepada ibu bapa atau penjaga yang menjaga si kecil tersayang.
Pakar perubatan menganggarkan bayi menghidap selesema sebanyak 8-10 kali dalam masa dua tahun pertamanya. Apa yang lebih utama, ibu bapa atau penjaga perlu tenang dalam menangani pelbagai kerenah anak-anak yang diserang selesema.
Apa Punca Selesema?
Selesema ialah jangkitan bahagian atas saluran pernafasan berpunca daripada pelbagai jenis virus. Kebiasaannya, selesema merebak apabila seseorang yang menghidap selesema itu bersin dan menyebarkan virus selesema ke udara sebelum dijangkiti individu lain.
Ia juga boleh disebarkan melalui sentuhan tangan, jadi seeloknya mama basuh tangan selepas menghembus hidung. Bayi lebih cenderung untuk dijangkiti selesema dengan kerap disebabkan mereka dilahirkan dengan sistem imuniti yang hanya berfungsi sebanyak 60%.
Bagaimana Selesema Menjejaskan Bayi?

Kanak-kanak terutama bayi di bawah usia dua tahun amat mudah mengalami demam, batuk dan selesema.
Bayi yang sakit mungkin akan menghidapi demam (sehingga  38°C), batuk, mata merah, sakit tekak dan hidung berair yang membuatkan mereka meragam dan hilang selera makan.
Bayi di bawah usia 6 bulan tak boleh bernafas melalui hidung mereka apabila mereka sakit menyebabkan mereka mempunyai masalah untuk bernafas dan makan.
Lebih menyukarkan apabila si kecil tak bersedia untuk hembus hidung mereka sehingga usia mencapai empat tahun, justeru ibu bapa perlu membantu mengeluarkan mukus si kecil.
Pastinya tidur malam mereka juga terganggu menyebabkan ibu bapa perlu menenangkannya, mengelap hidung dan menyapu minyak sesuai bagi mengurangkan rasa tidak selesa itu.
Berapa Lama Selesema Berlarutan?
Simptom selalunya reda selepas 3-10 hari, walaupun pada bayi yang terlalu muda, ia mungkin berlarutan sehingga tempoh dua minggu.
Kebanyakan bayi yang ada hubungan dengan kanak-kanak yang lebih tua akan menghidap selesema sebanyak enam hingga 10 kali dalam tahun pertama mereka.
Boleh Ke Cegah Bayi Daripada Selesema?
Kesedaran semua pihak amat diperlukan dalam menangani penyebaran virus ini kerana ia boleh menjejaskan banyak pihak termasuk prestasi kerja ibu bapa.
Menyusukan bayi satu daripada cara terbaik untuk melindungi kesihatan bayi terutama pada bayi yang masih diberikan susu ibu.
Mama dan papa juga boleh cuba lindungi bayi dengan menjauhkan dia daripada individu yang sakit iaitu dengan meminta semua ahli keluarga yang kurang sihat untuk membasuh tangan mereka sebelum menyentuh bayi atau barang-barangnya.
Jika mama atau suami merokok, berhentilah dan elakkan daripada membawa bayi ke tempat merokok.
Kanak-kanak yang tinggal bersama perokok akan menghidap risiko selesema yang lebih tinggi dan ia berlarutan lebih lama berbanding si kecil lain yang tak terdedah kepada asap rokok.
Bila Perlu Berjumpa Doktor?
Pantau keadaan semasa anak, sekiranya mereka menunjukkan tanda membimbangkan ibu bapa perlu segera bawa anak ke klinik atau hospital berhampiran untuk mengelakkan risiko tidak diingini.
Lakukannya apabila tanda selesema sudah kelihatan jika bayi mama berusia kurang daripada tiga bulan. Bagi bayi berusia lebih daripada tiga bulan, berjumpalah doktor jika:
Selesema berlarutan lebih daripada lima hariSuhu badan melebihi 39°C Mengalami sakit telinga, masalah bernafas dan batuk berlarutanMengeluarkan mukus hijau yang pekat dan berlarutan dari hidungnya.
Rawatan Yang Boleh Diambil
Tak banyak yang boleh mama lakukan kecuali menunggu dan memberikan anak anda banyak rehat dan cecair (tingkatkan jumlah jus buah-buahan yang kaya dengan vitamin C).
Jika badannya panas, berikan cecair paracetamol di bawah pengawasan doktor dan jangan sesekali berikan sebarang ubat selesema tanpa berunding dengan pakar pediatrik atau doktor.
Jika usia kanak-kanak itu kurang daripada setahun, ubat selesema yang dibeli di kedai selalunya lebih membahayakan. Walaupun begitu, terdapat beberapa cara untuk melegakan ketidakselesaan si manja:
Jika hidung bayi anda tersumbat, tinggikan kepala tilam dengan letakkan tuala di bawahnya. Tidur mencondong boleh melegakan hidung.
Jangan gunakan bantal untuk tinggikan kepala bayi mama (ia boleh menyebabkan bahaya mati lemas) dan jangan letakkan bantal di bawah tilam.
Keadaan boleh jadi lebih teruk bila kanak-kanak atau bayi tak tahu membuang hingus atau kahak yang terkumpul.
Lap hidungnya supaya dia boleh bernafas dengan lebih mudah. Mama boleh sapu jeli petroleum di luar lubang hidung bayi mama untuk kurangkan kesukaran.
Jika bayi mama sukar menyusu dengan hidung tersumbat, minta dengan doktor larutan bergaram untuk diletakkan di lubang hidung setiap 15 minit sebelum penyusuan.
Sesetengah ibu bapa guna bebuli penyedut untuk membersihkan dan mengeluarkan air bergaram dan mukus dari hidung bayi. Cuba gunakan pengewap kabut dingin untuk melembapkan udara atau bawa bayi ke bilik mandi bersama mama. Buka air panas atau pancuran mandi, tutup pintu dan duduk dalam keadaan berwap selama 15 minit.
Jika bayi mama menghadapi hidung tersumbat tanpa sebarang simptom lain, periksa lubang hidungnya. Dikhuatiri ada sebarang objek asing kerana bayi atau kanak-kanak kadangkala meletakkan objek asing ke dalam hidung.
Selesema adalah sebahagian daripada kehidupan dan selepas mama berjaya mengharungi selesema si kecil buat kali pertama, mama akan tahu apa yang perlu dilakukan sekiranya ia berulang.
Sumber: Harian Metro
BACA JUGA PETUA HILANGKAN SELESEMA BAYI


“Mama datanglah sini jumpa adik dan abang” Rayu Kembar Undang Sebak

Di waktu begini kanak-kanak lain sedang seronok membuat persiapan baju raya bersama ibu bapa masing-masing tapi tidak bagi kembar ini. Mereka ditinggalkan oleh si ibu tanpa khabar berita sehingga kini.
Pasangan
kembar ini menjadi bualan hangat netizen selepas kemunculan mereka di
program Malaysia Hari Ini (MHI) menimbulkan rasa sebak netizen yang
mendengar rayuan mereka agar ibu mereka muncul dan bawa mereka
pulang.

Bapa
hilangkan diri, ibu tinggalkan
anak sejak usia 9 tahun
Dua
beradik ini,
Mohd Khairul Danish dan Mohd Khairul Danial, 11, tak
pernah
bertemu dengan bapa mereka dan terpisah dengan ibu, Siti Norazimah
binti Mohd Mazlan sejak mereka berusia 9 tahun lagi.
Apa
yang lebih menyedihkan, mereka
ditinggalkan dengan datuk
dan nenek
tapi
belum puas nak merasa kasih sayang datuk dan neneknya telah meninggal
dunia dan mereka pula
dihantar ke rumah anak yatim, Dar Asnaf Al-Fateeh Al-Idrisiah, Ulu
Yam. Selangor.
Menurut
pengasas rumah anak yatim tersebut, Mohd Fadzil, berkata, sejak kecil
Danish dan Danial tidak pernah bertemu dengan bapanya dan terpisah
dengan ibunya.

“Anak-anak yang lain juga sebegitu. Ada yang mak tak nak mengaku anak pun ada. Ada mak, bila kita bawa anak pergi jumpa mak dia, mak dia pula tak mengaku anak. Allahuakbar. Anak pula mengharap kasih sayang ibu bapa. Kebanyakan anak-anak di situ semua kurang kasih sayang.
“Walaupun mereka tidak pernah berjumpa dengan ibu dan ayah, rasa rindu itu tetap ada. Ada yang hantar anak, terus menghilang begitu sahaja.” katanya.

Suasana
pilu
Dalam
rancangan itu, pengacara telah meminta dua beradik kembar itu
memberikan pesanan kepada ibu mereka sekiranya ibu mendengar dan
menonton rancangan itu. Namun belum sempat membuka mulut, dilihat air
mata kembar itu terlebih dahulu mengalir. Allahu.
Hati anak mana yang tak sebak, menahan rindu sejak bertahun lamanya. Sehingga kini mereka tetap menanti kedatangan ibu mereka tanpa jemu.
“Nak jumpa mak. Mak datanglah sini jumpa abang dan adik,”    kata Danial
“Mama ambillah adik dengan abang, bawa balik,”    kata Danish
Suasana
di studio menjadi pilu dan ternyata salah seorang dari pengacara juga
tak dapat menahan airmata selepas mendengar kata-kata kembar itu.

Di penghujung rancangan, pasangan kembar ini juga sempat menitip doa kesejahteraan ibu mereka yang sangat mereka rindui dan berharap ibunya kembali mengambil mereka semula.
Video Malaysia Hari Ini https://www.youtube.com/watch?v=kW-zpPQE0Qg

Sumber
: Malaysia
Hari Ini
Pesan
Mama Siti
Apalah
salah si anak sampai si ibu tergamak meninggalkan mereka tanpa khabar
berita? Mama Siti harap si ibu kepada kembar ini membuka mata dan
membuka hati untuk pulang ke pangkuan anak-anak ini. Kesian mereka.
Menanti, menanggung rindu terlalu lama. Semoga ada sinar kebahagiaan
untuk pasangan kembar ini. Amin.


“Dia bagi pinjam caliph pon dh cukup” Anak Pergi Selepas Batuk Selesema

Belum sempat mencurahkan sepenuh kasih sayang, anak pergi menemui Sang Pencipta. Begitu berat dugaan pasangan ini tatkala orang seronok membuat persiapan raya tapi mereka kehilangan permata hati. Bermula dari selsema dan batuk akhirnya melarat hingga meragut nyawa si bayi. Semoga  Nazrul Amree dan isteri tabah menghadapi ujian Allah di bulan mulia ini.

Jangkitan kuman dan bacteria
12.05.19 tarikh yg agak menyedihkan bagi aku sekeluarga, perginya sorang permata & anak syurga bagi daddy & mama menemui Sang Pencipta.
Agak terkilan bila daddy & mama tk dapat kesan penyakit caliph pada awal. Bermula dengan batuk selsema, terus melarat menjadi sawan akibat jangkitan kuman dan bacteria. Selama 30min jantung caliph berhenti daddy & mama rasa dunia btol2 gelap. Tak habis2 mama & daddy doa supaya caliph dpt diselamatkan hari tu. Dengan kuasa Allah, dia balikkan nyawa caliph tapi diduga dengan kegagalan banyak organ akibat kekurangan oxygen dalam badan.

Bergantung 100% pada mesin
Caliph dimasukkan di wad pediatrik ICU HSA selama 4 hari dalam keadaan kritikal dan bergantung 100% pada mesin untuk bernafas. Alhamdulillah, semua doc and nurse yg rawat caliph sangat profesional dalam kerja mereka. Tak putus2 bantuan dan rawatan yg diorang bagi.

Menghentikan semua mesin bantuan
Tapi pada 11.05.19 daddy & mama tak sanggup nak tengok caliph terus terseksa melawan sakit yg caliph hadapi. Atas nasihat doc and sokongan family, daddy & mama terpaksa buat keputusan yg berat tapi terbaik utk caliph iaitu menghentikan semua mesin bantuan yg diberikan untuk caliph supaya caliph dpt pergi dengan tenang. Tepat pada 7.40am doctor dan pegawai perubatan telah mencabut dan mengehentikan semua alat2 dan mesin bantuan yg diberi. Tak putus2 doa yg daddy & mama terima start daripada hari tu. Hanya Allah je tahu mcm mana luluhnya hati daddy & mama tgk keadaan caliph masa tu.

Redha dengan ujian
Alhamdulillah tepat pukul 10.34am 12.05.19 caliph telah menghembuskan nafas terakhir untuk bertemu Sang pencipta dan juga menjadi ahli syurga idaman semua manusia yg hidup. Daddy & mama redha dengan ujian yg Allah bagi, Dia bagi pinjam caliph pon dh cukup buat daddy & mama bersyukur sangat2.

Semoga caliph tenang disana, daddy & mama takkan berhenti menyayangi dan mendoakan untuk caliph. Terima kasih jgak kepada semua yg tak habis2 mendoakan untuk caliph. Alhamdulillah.
 Sumber :  Nazrul Amree
BACA JUGA JANGKITAN KUMAN DI PARU-PARU KERAP DIJANGKITI SI KECIL
Pesan Mama Siti
Batuk dan selesema memang biasa dialami oleh bayi tapi jika dibiarkan melarat ia akan memudaratkan kesihatan bayi. Sebab tu bila bayi tak sihat je, cepat-cepat dapatkan rawatan sebelum ia melarat menjadi jangkitan kuman. Mungkin luaran kita nampak anak okay tapi dalaman kita tak tahu. Beringatlah ye.


Bahaya Bayi Tidur Meniarap. Bayi 4 Bulan Meninggal Dunia di Taska.

Di Terengganu, seorang bayi perempuan yang baru berusia 4 bulan telah meninggal dunia dipercayai lemas ketika tidur dalam keadaan meniarap. Kejadian berlaku di sebuah taska di mana ibunya menghantar mangsa pagi semalam.
Arwah Dayangku NurAlya Mariyam Awangku Hazrin ditemui dalam keadaan tertiarap. Kata petugas taska, wajah arwah telah kebiruan tak sedarkan diri. Dia kemudian terus menghubungi ibu arwah, Syahirah Mhd Ali, 31, kira-kira jam 10 pagi dan memaklumkan perkara tersebut.
Ibu arwah yang merupakan seorang penjawat awam bergegas ke taska berkenaan dan mendapati anak bongsunya itu dalam keadaan yang lemah dan tak bermaya.
Arwah kemudian dibawa ke Hospital Sultanah Nur Zahirah (HSNZ) untuk menerima rawatan selanjutnya sebelum disahkan meninggal dunia pada jam 11.30 pagi.
Syahirah berkata dia tak pernah langsung menyalahkan pihak taska atau mana-mana pihak bertanggungjawab kerana tahu insiden itu bukan disebabkan kecuaian sesiapa.
“Arwah yang dilahirkan pada 13 Januari lalu sebenarnya baru belajar meniarap dan mungkin semasa dia sedang cuba meniarap, tiada petugas di situ.
 “Saya difahamkan dia sedang tidur semasa ditinggalkan oleh guru taska menjaganya dan mungkin sepanjang tempoh itu, dia cuba meniarap,”  katanya ketika ditemui di Bilik Forensik HSNZ, di sini.
Paling menyedihkan, arwah pergi di hari lahir bapanya, suami Syahirah, Awangku Hazrin Awangku Hidup yang ke 34 tahun tapi dia redha dan menerima ujian ini sebagai ketentuan dari Allah.
“Saya tetap bersyukur kerana ALLAH sudi pinjamkan anak syurga ini kepada kami sekeluarga walaupun hanya empat bulan.
 “Saya terima dan reda dengan ujian ini lebih-lebih lagi pada bulan Ramadan ini,”  katanya dalam nada sebak.
Syahirah tak mahu anaknya dibedah siasat kerana tak mahu arwah anaknya terseksa selain berjanji tak akan mengambil tindakan undang-undang kepada semua pihak termasuk pihak pengurusan taska.
Arwah telah selamat dikebumikan di Tanah Perkuburan Islam Ladang Tok Pelam, di sini.
Selain dari arwah, Syahirah dan suami memiliki seorang lagi cahaya mata perempuan, Dayangku Nur Hawa Marisa Awangku Hazrin yang berusia 2 tahun.
Ketua Polis Daerah Kuala Terengganu, Asisten Komisioner Abdul Rahim Md Din ketika dihubungi mengesahkan menerima laporan berhubung kejadian berkenaan.

Kebaikan & Keburukan Bayi Tidur Meniarap Yang Mama Perlu Tahu
#Kebaikan

Tengkorak
	bayi bulat dan tidak kemek di belakangnya.

	Leher,
	bahu dan dada bayi kuat dengan lebih cepat, sekaligus membantu bayi
	belajar merangkak dengan lebih mudah.

	Bagus
	untuk perkembangan otak bayi.

	Tidur
	bayi akan lebih lena dan nyenyak.

	Dapat
	mengelakkan bayi dari masalah kembung perut.

#Keburukan
 Meniarap akan memberi tekanan pada rahang bayi dan menyebabkan saluran nafas sempit.
 Meningkatkan risiko SIDS (“Sudden Infant Death Syndrome”)  Apabila bayi tersembam, mereka tidak kuat mengangkat semula kepala untuk membolehkan mereka membetulkan kedudukan kepala dan bernafas.

#Langkah
Keselamatan Jika Bayi Tidur Meniarap
 Menggunakan tilam yang tidak terlalu lembut dan tidak terlalu keras yang boleh menenggelamkan muka bayi.
 Tidak menggunakan bantal, alas tilam atau sebarang mainan berdekatan dengan muka bayi.  Memastikan selimut sentiasa berada di bahagian bawah paras dada.  Sentiasa awasi bayi anda ketika mereka tidur.  Pastikan jarak anda tidak jauh dari bayi dan jangan biarkan bayi tidur.
BACA JUGA IBU BAPA, ELAKKAN DARIPADA TIDUR BERSAMA BAYI
 Sumber : SinarHarian
Pesan Mama Siti

Malang memang tak
berbau. Biarpun kita dah cukup berhati-hati bila anak bersama dengan
kita tapi bila dah ajal akan berlaku kat mana-mana je. Semoga arwah
adik NurAlya dicucuri rahmat. Alfatihah


Petua Murah Rezeki Yang Wajib Diamalkan

Rezeki Allah yang pegang, mintalah dengan Dia…
Mesti ramai diantara kita yang pernah alami masalah kewangan atau kesuntukan duit dalam hidup. Kalau student, time tak cukup duit kita tengok nanti akhir bulan. Buat yang dah bekerja pula sering saja dikaitkan dengan hutang keliling pinggang.
Rezeki atau pun nikmat dikurniakan oleh Allah kepada manusia sesuai dengan sifat Al-RahmanNya. Sebab tu kalau kita tengok orang bukan Islam pun ada banyak harta yang melimpah ruah. Itulah sifat Al-Rahman Allah. Dia akan beri kepada sesiapa saja baik muslim atau pun non-muslim yang berusaha mencari rezeki.
Memang betul bila nak dapatkan rezeki ni, usaha kena bersungguh-sungguh. Tapi, Mama Siti nak share beberapa amalan  yang mama boleh cuba supaya mudah dikurniakan rezeki. Nak tau, cepat skrol bawah.

Amalan ini menjadi sebab kenapa seseorang itu tak dapat rezeki yang murah seperti orang lain yang telah di anugerahkan oleh Allah SWT.
1. Tarik Rezeki Dengan Bersedekah
Ramai yang tak tahu bahawa amalan bersedekah mampu bawa rezeki yang melimpah-ruah kepada si pemberi rezeki. Amalan yang digalakkan oleh Islamni sama sekali takkan kurangkan wang kita, malah menambah lagi rezeki dan kekayaan kita. Tak percaya?
Bersedekahlah tanpa mengharapkan sebarang balasan. Mama pernah tak didatangi seorang peminta sedekah, meminta sedikit wang untuk membeli makanan? Apa respon mama terhadapnya? Berapa banyak wang yang mama berikan?
Bersedekah bukan bermaksud kita bagi sekecil-kecil wang yang kita miliki. Contohnya kalau mama bagi 10 sen kepada peminta sedekah tersebut. Bagus tindakan mama bersedekah tapi dalam hati berkata, “Mesti ada orang lain lagi yang akan bagi duit kat dia. Jadi tak payah bagi banyak sangat.” Kalau macam ni cara mama bersedekah, tak betul caranya.
Seba sepatutnya niat kita bukanalah untuk bersedekah, tapi sebaliknya memberi sedikit wang kepada orang tersebut. Bersedekah semampu yang boleh. Fahamkah perkataan “semampu” tu. Takkanlah mama hanya mampu hulur 10 sen saja, kan? Padahal duit berkepuk dalam dompet.
Sedekah Mesti IKHLAS!
Berinfak atau bersedekah mengikut kemampuan anda sebanyak dan sebaik mungkin.
Selalu kita dengar orang kata, kalau nak bersedekah kena ikhlas. Ikhlaskan hati sehabis mungkin. Jangan pula time kita bagi sedekah tapi dalam hati kita berniat agar peminta sedekah tu segera beredar. Atau tiba-tiba rasa rugi dan merungut dalam hati ketika memberikan wang tu.
Satu lagi yang mama kena ingat, ketika menghulurkan sedekah, janganlah pula disusuli dengan perkataan yang menyakitkan hati si penerima. Contohnya, “Guna duit ni untuk perkara baik-baik, jangan pula membazir.”
Memang niat kita baik, nak batu orang tu, tapi dalam masa yang sama kita dah sakitkan hati si penerima tersebut. Jadi tindakan kita yang nak bersedekah tadi dah tak jadi sedekah dah. Rugi kan?
Kita sering kali tersilap dalam memberi sedekah dan berkata dalam hati, semoga sedekah yang dilakukan oleh aku ini akan mendapat balasan setimpal. Mama kena ubah mindset tu. Harus ingat dalam setiap rezeki yang mama terima, pasti sebahagiannya milik orang lain.
Pernah tak lihat amalan masyarakat kita yang beri barangan atau pakaian buruk yang dah lama atau buku-buku yang ingin dibuang? Seeloknya, kita sedekah wang atau barangan yang masih baik, dalam keadaan elok. Bukannya dari barangan yang ingin dibuang. Kita nak bersedekah, bukan menolak “sampah” kita kepada mereka yang tak bernasib baik.
 2. Tarik Rezeki Dengan Berdoa
Minta dahulu kepada Allah, selepas itu teruskan berusaha.
Selepas berusaha melakukan sesuatu kerja, jangan lupa untuk berdoa. Apa sahaja tindakan yang diiringi doa, akan diperkenankan oleh Allah SWT. Berdoa dan meminta adalah sifat semula jadi manusia. Hanya dengan doa, segala permintaan dapat didengari oleh-Nya. Insyaallah, rezeki akan tiba kepada kita, cepat atau lambat saja.
Sebelum memulakan kerja, apa salahnya kalau mama mulakan hari mama dengan doa dulu. Pohon keberkatan dari pekerjaan yang kita jalankan dan tanamkan niat berkerja untuk cari rezeki yang halal. Yang kita mahukan mestilah dilimpahkan rezeki yang halal dan paling penting, berkat.
 3. Amalkan Solat Sunat Dhuha
Solat ni sering diamalkan oleh ahli perniagaan Muslim. Sehinggakan ada yang amalkan solat sunat ni seperti sebahagian solat wajib. Solat Dhuha ni satu-satunya solat yang berikan limpahan rezeki dari Allah SWT. Jika diamalkan selalu, InsyaAllah pintu rezeki akan terbuka luas.
Solat dhuha ni ibarat magnet rezeki. Bila kita selalu solat dhuha, bergantung kepada Allah SWT, pasti segala apa yang dipohon akan segera datang kepada kita.
Sumber: akuislam
BACA JUGA 7 SEBAB HILANGNYA REZEKI SUAMI, ISTERI DAN KELUARGA
Pesan Mama Siti:
Satu lagi kalau mama nak sentiasa murah rezeki, kenalah sentiasa bersyukur. Bab bersyukur ni memang ramai yang tahu tetapi tak ramai yang melakukannya.  Termasuklah Mama Siti sendiri kadang-kadang.  Ada yang kata duit asyik tak cukup saja, padahal dia yang boros dan jarang bersedekah. Asyik belanja saja untuk diri sendiri. Macam mana nak murah rezeki.